Pripremna nastava matematike za upis na FON, elektrotehnički, matematički, građevinski i saobraćajni fakultet - Audio verzija\nSa puno pažnje je osmišljen program, prema kome će biti organizovana pripremna nastava matematike za upis na sledeće fakultete:\nSvako ko ima želju da stekne sasvim dovoljan nivo znanja, te da se na najbolji mogući način pripremi bi trebalo i da u okviru jedne od poslovnica Obrazovnog centra Akademije Oxford izvrši prijavu. U principu, kandidatu je na raspolaganju mogućnost da prijavu izvrši ili preko telefona ili lično u predstavništvu pomenute institucije, u kome želi časove da pohađa, a i elektronsko prijavljivanje je dostupno. Sasvim je, u principu svejedno kako želi kandidat da pošalje podatke, odnosno da li ih šalje na mail adresu ili ih diktira na jedan od opisanih načina, jer u svakom slučaju dostavlja iste informacije. A to su kako njegovo ime, odnosno prezime, tako isto i datum rođenja, te svakako kontakt podaci.\nU obavezi je svaki prijavljeni kandidat i da u trenutku upisivanja bude lično prisutan, te da priloži i odgovarajuću dokumentaciju. A podrazumeva se da će upravo prilikom prijavljivanja on o tome dobiti informacije od strane nadležnih.\nJoš je vrlo važno da napomenemo i to da se pripremna nastava matematike za upis na matematički fakultet, zatim građevinski i elektrotehnički, kao i na fakultet organizacionih nauka (FON), ali i saobraćajni, može organizovati, zapravo na četiri načina. A to znači da svaki prijavljeni kandidat bira da li će časove da pohađa u formi takozvane nastave jedan na jedan, odnosno individualne ili mu više odgovara praćenje časova u formi mikro, male ili standardne grupe. Isto tako je u obavezi i da u momentu prijavljivanja nadležne informiše o tome da li će časove da pohađa u jednoj od poslovnica navedene obrazovne institucije, to jest na klasičan način ili mu više odgovara online obuka i kurs pripremne nastave matematike za upis na fakultet.\nA u slučaju da želi predavanja da pohađa sasvim samostalno, treba i da zna da se fleksibilna pravila organizacije u tom slučaju primenjuju. Jednostavno, taj kandidat će sa predavačem, kao i sa zvanično ovlašćenim licem u okviru izabrane poslovnice navedene obrazovne institucije sve da definiše, a što se tiče organizacije nastave. Na prvom mestu je važno da odrede datum početka, zatim da definišu u kojim će terminima da budu organizovani časovi u konkretnom slučaju, te koja će i kakva dinamika da bude poštovana.\nAli će zato sasvim drugačija pravila da budu primenjena kada se kandidat odluči da predavanja pohađa u formi grupne nastave. Trebalo bi da zna da postoji razlika u broju polaznika, koji treba časove da prate, pa tako mikro grupa podrazumeva dvoje do troje kandidata, mala grupa četvoro do petoro, a standardna grupna pripremna nastava matematike za upis na elektrotehnički, saobraćajni, građevinski i matematički fakultet, kao i fakultet organizacionih nauka će da bude organizovana za najmanje četvoro kandidata, a za najviše osmoro njih.\nU principu su vrlo slična pravila organizacije, jer isključivo nadležno lice u predstavništvu pomenute obrazovne institucije određuje ne samo datum početka nastave u tom slučaju, nego i sve ostalo što je vezano za organizaciju časova. Ali pre nego što on to sve bude definisao, prijavu mora najmanji broj kandidata da izvrše, uzevši u obzir da najpre mora biti ostvaren uslov i formirana zvanično grupa. Međutim, ako nekom polazniku ne bude odgovaralo bilo šta od toga, što nadležno lice pre toga definiše, on nema apsolutno nikakvo pravo da zahteva izmenu, jer to ne sme da bude prihvaćeno, pošto je u suprotnosti sa pravilnikom organizatora.\nData je sloboda svakom polazniku da odluči da li želi da pohađa samo određene oblasti, koje obuhvata pripremna nastava matematike za upis na fakultete u ovom slučaju ili će pohađati celokupnu edukaciju. Planirano je da ova obuka počne u januaru naredne kalendarske godine, ali u zavisnosti od toga za koji vid edukacije se polaznik odlučuji će da zavisi i tačan datum početka.\nKoliko će da traje pripremna nastava matematike za upis na fakultete?\nSamo kada je u pitanju grupna nastava, a potpuno svejedno da li je u pitanju mala grupa, standardna ili mikro grupa, kandidat će unapred da dobije sve informacije o tome koliko će ukupno da traje pripremna nastava za upis na građevinski i saobraćajni fakultet, ali i matematički i fakultet organizacionih nauka, to jest građevinski, kao i na elektrotehnički.\nZapravo će u tom slučaju ukupno 120 časova nastavnog fonda da bude raspoređeno na period od pet meseci, a počev od januara meseca sledeće kalendarske godine.\nA uzevši u obzir da Obrazovni centar Akademije Oxford navodi obavezu formiranja grupe od najmanjeg broja članova i to bez obzira da li je u pitanju standardna grupa ili mikro, odnosno mala, to će i precizan datum početka biti posle ostvarenja tog uslova i definisan. O tome će biti obavešten svaki član odabrane grupe na zato predviđeni način.\nSasvim se drugačija pravila primenjuju kada je u pitanju individualni kurs i obuka pripremne nastava matematike za upis na fakultete. Naime, pošto su u pitanju fleksibilna pravila organizacije, to se svakom kandidatu daje sloboda da u dogovoru sa predstavnicima institucije organizatora, a prvenstveno sa koordinatorom za nastavu i predavačem, definiše i trajanje nastave poznate kao jedan na jedan. Zapravo je predviđeno da oni donose odluku zajedno o dinamici, u skladu sa kojom će predviđeni broj časova da bude organizovan, pa će zahvaljujući tome definisati i koliko bi ukupno trebalo nastava da traje u konkretnom slučaju.\nU kojim će terminima da bude pripremna nastava matematike za upis na fakultete organizovana?\nPrecizne informacije o terminima, u kojima bi trebalo časove kandidat da pohađa će on dobiti nakon što se između brojnih opcija, koje se nalaze u ponudi Obrazovnog centra Akademije Oxford, opredeli.\nUopšteno govoreći, tek pošto najmanji broj kandidata bude izvršio prijavu u samoj poslovnici, to jest pošto mikro, mala ili standardna grupa bude formirana, u obavezi je ovlašćeno lice tog predstavništva da precizira i u kojim će terminima da bude organizovana pripremna nastava matematike za upis na fakultet organizacionih nauka, odnosno FON, kao i na građevinski, elektrotehnički i saobraćajni, te matematički fakultet. Upravo to je predviđeno pravilnikom institucije organizatora, pa pošto grupa bude zvanično bila formirana, koordinator, to jest ovlašćeno lice te poslovnice će precizirati sve detalje, a između ostalog i u kojim terminima će časovi da budu organizovani.\nSve informacije o tome, a kada odluči da predavanjima pristupa kroz individualnu nastavu, će polaznik dobiti pošto bude definisao samostalno sa nadležnima u toj poslovnici i taj detalj. Stvar je u tome da takozvana nastava jedan na jedan podrazumeva izuzetno fleksibilna pravila organizacije. Uopšteno rečeno, sloboda je data svakome, ko je zainteresovan na taj način časove da pohađa, da tom prilikom precizira kako će nastava biti organizovana sa predstavnicima institucije organizatora. Ustvari će predavač zajedno sa polaznikom i sa ovlašćenim licem te poslovnice odlučiti ne samo o tome u kojim će terminima pripremna nastava matematike za upis na fakultete da bude organizovana u tom slučaju, nego i sve ostalo što je vezano za sprovođenje nastave.


Ne lomi se Jerusalim preko kolena\nNije reč samo o politici, odnosno o tome koji grad će biti administrativno sedište neke države. Reč je i o snažnim težnjama i emocijama milijardi vernika čije konfesije su tesno povezane sa Jerusalimom. U tom smislu grad je jedna drugačija „prestonica sveta“ i to ne sme da se zanemaruje\nDragan Janjić | Demostat | Beograd 25. Dec 2017 | U fokusu\nNe lomi se Jerusalim preko kolena – tako bi se, u najkraćem, mogao opisati rezultat glasanja u Ujedinjenim nacijama (UN) o predlogu američkog predsednika Donalda Trampa da se Jerusalim prizna za glavni grad Izraela. Ideja je pretrpela ozbiljan poraz budući da su za nju, pored Izraela i SAD, glasalo samo sedamčlanica, Gvatemala, Togo, Honduras, Maršalska ostrva, Mikronezija, Nauru i Palau. Protiv je bilo 128 a uzdržano devet zemalja. Ako se tome doda i činjenica da je Trampova administracija uoči glasanja zapretila uvodjenjem sankcija zemljama koje ne podrže njegov predlog, kompletna slika postaje jasnija.\n„Predsednik će pažljivo pratiti glasanje i zatražio je moj izveštaj o onima koji budu glasali protiv nas“, poručila je članicama UN američka ambasadorka u UN Niki Heli uoči galsanja. Ona je, u neuobičajeno oštrom tonu, zapretila da će SAD "zapamtiti dan kada su napadnute u Generalnoj skupštini UN samo zato što su ostvarile svoje pravo suverene zemlje", istakavši da nikakvo glasanje u UN neće promeniti američku odluku o Jerusalimu. Ovde valja podsetiti I na činjenicu da su UN 1980. godine donele Rezoluciju 478 kojom su, suprotno novom predlogu SAD, pozvale Izrael da ne objedinjava Jerusalim.\nAmerika insistira na stavu da prihvatanje Jerusalima kao glavnog grada Izraela nije prejudiciranje konačnog rešenja. Ali, u regionu se na to gleda sasvim drugačije a ishod glasanja je pokazao da se gleda drugačije I u drugim delovima sveta, uključujući I države koje slove kao bliske saveznice SAD. Jer, prihvatanje ideje dugoročno usporava ili čak onemogućava rešavanje decenijskog konflikta, a samo njeno “lansiranje” će verovatno poslužiti kao povod za novo jačanje radikalnih struja u muslimanskom svetu I smanjiti manevarski prostor za delovanje umerenih, demokratski orijentisanih grupa.\nBilo bi pogrešno ishod glasanja protumačiti kao definitivan signal opadajućeg trenda uticaja SAD na medjunarodnoj sceni. I zemlje koje su glasale protiv predloga predsednika Trampa, uključujući i Srbiju, snažno žele da zadrže dobre odnose sa Vašingtonom, svesne realne uloge koju SAD imaju na medjunarodnoj sceni. Nema, dakle, naznaka o stvaranju nekog novog „antiameričkog fronta“ u koji bi se svrstali tradicionalni oponenti SAD, ali i Nemačka, Francuska i druge zemlje EU. Reč je o odnosu prema jednoj odluci američke administracije, a ne o nekom novom odnosu prema SAD.\nIshod glasanja je pokazao da odluke i predlozi vezani za grad kroz koji već više od dva milenijuma intenzivno struje važni tokovi svetske istorije u svetskim cenrtima moći mogu da budu donošene „preko kolena“, ali je neizbežno da izazovu zabrinutost, reakcije i otpor. Konačno, nije reč samo o politici, odnosno o tome koji grad će biti administrativno sedište neke države. Reč je i o snažnim težnjama i emocijama milijardi vernika čije konfesije su tesno povezane sa Jerusalimom. U tom smislu grad je jedna drugačija „prestonica sveta“ i to ne sme da se zanemaruje.\nSrbija se ovoga puta izjasnila protiv, dakle onako kako je učinila većina drugih zemlja, uključujući i zemlje Evropske unije (EU), štoneće oduževiti američku adminstraciju. Odluka je ispravna, imajući u vidu medjunarodnu poziciju Srbije, ali i težnje i želje drugih naroda i konfesija tesno povezanih sa Jerusalimom. Druge zemlje iz regiona i istočnih delova Evrope izabrale su drugačije načine da se odrede prema ovom pitanju, svakako rukovodjene sopstvenim interesima i težnjama.\nBosna i Hercegovina, Hrvatska, Češka, Madjarska, Rumunija, Poljska i Litvanija su bile uzdržane, izbegavši da se jasno postave na neku od strana. Uzdržanost BiH je rezultat komplikovanih unutrašnjih odnosa, budući da je predsednik Republike Srpske (RS) Milorad Dodik bio za prihvatanje predloga da se Jerusalim prizna za glavni grad Izraela. On se rukovodi željom da napravi otklon prema muslimanskim zemljama koje vidi kao važnog saveznika Bošnjaka, pojedinačno najbrojnije naroda u BiH. Ali, takav stav ne može da nametne jer nema saglasnosti predstavnika bošnjačkog i hrvatskog naroda.\nOstale zemlje koje su bile uzdržane na glasanju pripadale su takozvanom socijalističkom bloku, Rusiju i dalje doživljavaju kao ozbiljnu pretnju i, u skladu sa tim, imaju snažnu potrebu da zadrže što bolje donose sa SAD. Ali, one su i članice EU i ekonomski i politički se snažno oslanjaju na vodeće države tog saveza koje nisu pokazale naklonost prema Trampovom predlogu. Otuda se uzdržavanje od glasanja nametnulo kao po njih najpovoljnija opcija, uz rizik da im se prigovori da ignorišu težnje i interese drugih naroda i konfesija u odnosu na Jerusalim.\nSrbija je takodje mogla da ostane uzdržana, ali se ipak odlučila da glasa protiv. To je u skladu sa njenom medjunarodnom pozicijom, kao i sa tradicionalno dobrim vezama sa velikim brojem muslimanskih zemalja, ali i sa Rusijom. Glasala je i u skladu sa opredeljenjem vodećih članica EU, mada to u konkretnom slučaju verovatno nije glavni motiv, budući da se dogadjalo da Beograd u sličnim izjašnjavanjima podrži autoritarne režime koji ne uživaju naklonost Brisela.


Povodom izborne konferencije Demokratske stranke\nNovom energijom protiv apatije\nPod sloganom "Energija 2006", Demokratska stranka održaće svoju dvanaestu Skupštinu, u subotu, osamnaestog dana februara. Kao i u pogledu većine političkih događaja i u vezi sa ovim je važan kako unutarpartijski tako opšti politički kontekst.\nKad je reč o ovom drugom, ne treba posebno podsećati da je današnja Srbija suočena sa državnim pitanjima kao što su budućnost Kosova i Metohije i državni status Crne Gore, ali istovremeno opterećena bremenom neposredne ratne prošlosti oličene u imperativu uspešnog okončanja saradnje sa Haškim tribunalom. Ako se ovome pridodaju potrebe za rešavanjem ključnih socioekonomskih pitanja (pokretanje privrede, smanjenje stope nezaposlenosti i podizanje nivoa životnog standarda), te nesumnjivo neophodno podizanje obrazovnog i kulturnog nivoa značajnog dela građanstva u Srbiji, nameće se zaključak o teškim ali ne i nesavladivim političkim i raznim drugim izazovima sadašnjeg trenutka. Konkretno suočavanje sa izazovima sadašnjeg trenutka, Demokratsku stranku zatiče u stanju blagog pada popularnosti.\nTrenutni rejting DS je nešto slabiji u odnosu na period iz juna 2005. Ova, za članove i simpatizere stranke neprijatna činjenica, ima svoje objašnjenje. Njega treba tražiti u sadejstvu više direktno i indirektno povezanih faktora. Politička korektnost Borisa Tadića ispoljena povodom proslave godišnjica masovnih zločina počinjenih u ratovima na prostoru eks-Jugoslavije, sličan pristup prilikom smrti Ibrahima Rugove, snažna protivkampanja glavnog političkog protivnika Srpske radikalne stranke, politički konfuzan stav prema radu Skupštine Srbije, nemogućnost da se isposluju vanredni parlamentarni izbori, pojava LDP i blagi rast G17 Plus sa kojima DS deli biračko telo, te po koja kontradiktorna izjava zvaničnika stranke, ubrajaju se u glavne dobre razloge za objašnjenje aktuelnog stanja rejtinga DS.\nSkupština stranke, kao nesumnjivo uz izbore najznačajniji događaj u stranačkom životu, moraće da ponudi što jasnije i nedvosmislenije odgovore na izazove kako u oblasti vođenja države i društva tako i s obzirom na dalji tok političke i stranačke borbe u Srbiji. S obzirom da će na predstojećoj Skupštini izostati kadrovsko i konceptualno suočavanje političkih grupacija unutar DS, njen rad treba posmatrati u svetlu pokušaja da se pronađu najadekvatnija rešenja za nagomilane, teško rešive, ali ipak savladive probleme, države i društva. Skup ovih odgovora istovremeno predstavlja političku alternativu jednako u odnosu na vladajuću koaliciju i na glavnog političkog takmaca, SRS. Pristup DS pomenutim temama može se protumačiti na osnovu tri međusobno povezana momenta koji će odrediti tok Skupštine. U prvom planu Skupštine naći će se izbor novog rukovodstva, usvajanje programa i promene stranačkog statuta.\nBilo da je reč o javnosti, ili da je reč o članstvu i rukovodstvu, kadrovska pitanja u političkom životu zaokupljaju najveću pažnju. Pitanje liderstva u stranci ovog puta neće biti pokrenuto. Neprikosnovenost Borisa Tadića racionalno je utemeljena u njegovom visokom rejtingu i nesumnjivom političkom autoritetu u zemlji i inostranstvu. Izostanak bitke za čelnu funkciju ne poklapa se sa takmičenjem za pet potpredsedničkih mesta. Po poslednjim najavama, za pet potpredsedničkih mesta konkurisaće šest kandidata, od kojih će, po Statutu stranke, po jedno pripasti ženi (pozitivna diskriminacija po osnovi pola dramski pisac i nekadašnja ambasadorka u Norveškoj Vida Ognjenović) i predstavniku stranke iz autonomne pokrajine (aktuelni potpredsednik stranke i pokrajinski premijer Bojan Pajtić). Za ostala tri mesta kandidovana su četvorica, javnosti poznatih političara, iz redova DS. Svaki od njih ima imidž energičnog borca za političke ideje i stavove DS. U slučaju izbora na mesto potpredsednika, Dušan Petrović, parlamentarni lider DS, po nezvaničnim informacijama trebalo bi da zauzme mesto zamenika predsednika DS Borisa Tadića. Iako su svi pomenuti kandidati i kandidatkinja za potpredsedničko mesto, tipični zastupnici političkog projekta DS, među njima postoje i neke uočljive razlike u političko-medijskom profilu. I dok su Dušan Petrović i Dragan Šutanovac, opozicioni tribuni, oštri polemičari i trn u oku sagovornicima iz suprotnih tabora, dotle Nenad Bogdanović i Aleksandar Vlahović po svojim profesionalnim kvalitetima i medijskom profilu, odgovaraju imidžu iskusnih tehnokrata koji su imali i još uvek imaju nezanemarljivu ulogu u političkom životu postpetooktobarske Srbije.\nUz oslanjanje na proverene i javnosti dobro poznate kadrove, može se očekivati da će vrh DS biti značajno pojačan i političarima mlađe generacije poput Dragana Đilasa. Valja podsetiti da je zahvaljujući svojoj racionalnosti, odlučnosti, preduzimljivosti u rešavanju svakodnevnih problema građana, ali i promišljenom i hrabrom medijskom nastupu (dueli sa Vučićem i Ilićem, pokretanje afere oko nabavke vagona u ŽTP) direktor Narodne kancelarije vrlo brzo zauzeo zapaženo mesto kako među pristalicama DS, tako i među perspektivnim političarima u Srbiji. Ne treba posebno isticati da put dalje izgradnje uverljivog proreformskog imidža DS u velikoj meri zavisi od njene sposobnosti da se kadrovski obnavlja, pre svega mlađim političarima, koji su u stanju da upute jasnu i optimističnu poruku građanima Srbije.\nIako su po pravilu skupštine stranaka važne zbog unutarstranačkih izbora, programski dokument stranke predstavlja inovaciju u političkom životu Srbije. Inovativni karakter dokumenta vidljiv je iz činjenice da jedan politički program prvi put nema formu proglasa ili pak opšte političke deklaracije, već predstavlja svojevrsni operativni plan dužine 800 strana, za rešenje konkretnih problema koji postoje u svim oblastima društva. Za današnju Srbiju u kojoj se politička borba odvija u duhu stalnog lansiranja optužbi i kontraoptužbi, uvreda i kleveta, neprincipijelnih osporavanja i moralno problematičnih političkih savezništava, konstruktivan napor i politička pragmatika u izvornom smislu te reči, zasigurno zavređuju pažnju javnosti. Uzgred budi rečeno, ovakav pristup programu odgovara tretmanu političkih programa u razvijenim demokratskim zemljama, što DS daje pravo da sebe smatra avangardom u oblasti političkog pristupa i nastupa.\nPored drugačijeg pristupa izradi programa, DS će na novoj skupštini uneti i izmenu Statuta koji će stranku učiniti još više demokratičnom. Naime, svi funcioneri stranke biće neposredno birani od stane članstva (mandat četiri godine), što će omogućiti visok stepen unutarpartijskog legitimiteta, a i nametnuti obavezu svakog viđenijeg funkcionera stranke da stekne poverenje relevantne većine članstva. Mogući poželjni efekti ovog statutarnog rešenja mogu biti smanjivanje nivoa potencijalnog unutarpartijskog sukoba i povećanja mogućnosti kontrole liderstva od strane članstva.\nUnutarstranački izbori bez bilo kakvih naročitih unutarstranačkih turbulencija, politički inovativna logika i duh programa, te demokratizacija unutarpartijskog života, ključne su karakteristike sutrašnje Skupštine Demokratske stranke. U izvesnom smislu, sva tri momenta, odgovor su na stanje u zemlji i političku borbu u njoj. Zasigurno DS nakon svoje dvanaeste Skupštine želi da zadrži mesto vodeće stranke evroreformskog bloka. Tako nešto predstavlja i zadatak i izazov. Prihvatanje izazova i rešenje ne tako lakog istorijskog zadatka sprovođenja reformi, zahteva i neprikosnoveno liderstvo i racionalno projektovanu viziju. U uslovima velike društvene apatije, bez energije nema odlučnog liderstva, ni konkretnih rešenja, ni vizije.\nIako to možda na prvi pogled ne izgleda, nadanja članstva, pristalica, proevropski orijentisane javnosti, verovatno i velikog broja politički nezainteresovanih i razočaranih građana, svesno ili nesvesno, usmerena su ka subotnjoj Skupštini DS. Upravo ona treba da probudi i podstakne prekopotrebnu kreativnu energiju za postupno i nedvosmisleno preoblikovanje stvarnosti po evroreformskom modelu političkog i društvenog razvoja.\n(Autor je politički analitičar agencije "Marten Board International")


PREVAGA DUHOVNOG NAD MATERIJALNIM: Crkva izbacila porodicu na ulicu! Žurnal - Jedina slobodna teritorija\nPREVAGA DUHOVNOG NAD MATERIJALNIM: Crkva izbacila porodicu na ulicu!\nObjavljeno: 19.09.2015. u 11:31h\nDo spora oko vlasništva je došlo zbog odluke ratnog predsjednika Trebinja, Božidara Vučurevića, da zgradu u Ulici Kralja Petra Prvog Oslobodioca pokloni crkvi, iako u to vrijeme Zakon o restituciji nije postojao\n- U pitanju je cijela zgrada u kojoj živi još šest porodica. To se sve desilo zbog toga što je Božo Vučurević na nezakonit način vratio, putem tog “pametnog” instituta poklona, crkvenu imovinu, ali nije gledao da li je to zaista pripadalo crkvi, odnosno Eparhiji, ili ne. Moja porodica je jedina koja je otkupila stan i gdje je taj ugovor o otkupu poništen, dok ostale porodice dobijaju zamjenske ugovore koji mijenjanju Rješenje o otkupu stana, ali im ne dozvoljavaju da otkupe stanove. Sada se čeka da ti ljudi preminu, pa da preuzmu te stanove, kaže Gordana Đurković za Žurnal.\nEparhija zahumsko-hercegovačka i primorska, Trebinje, Deložacija\nKako su institucije izgubile 240 miliona maraka


Dva scenarija kao odgovor Americi zbog napuštanja Sporazuma o raketama - Sputnjik Srbija\nDva scenarija kao odgovor Americi zbog napuštanja Sporazuma o raketama\n10:58 22.11.2018 Preuzmite kraći link\nKao odgovor na odluku Vašingtona da napusti Sporazum o raketama malog i srednjeg dometa, Moskva bi mogla da razmesti rakete na teritoriji svoji saveznika, izjavio je šef Komiteta Saveta Federacije Rusije za međunarodne odnose Konstantin Kosačov.\nKako je rekao Kosačov, Rusija će pomno pratiti sve aktivnosti SAD po pitanju Sporazuma o raketama malog i srednjeg dometa i preduzimati određene korake ukoliko bude bilo potrebe.\n„SAD, najverovatnije, napuštaju taj sporazum računajući na to da na taj način mogu sebi da osiguraju jednostranu prednost u vojnoj sferi. Samim tim bi Vašington mogao da razmesti rakete u neposrednoj blizini ruskih granica, kako na zapadu, tako i na istoku“, upozorio je on.\nU tom slučaju, kako je ocenio, postoje dva scenarija. Prvi podrazumeva da se ti objekte označe kao mete koje bi se prve našle na udaru u slučaju da izbije vojni konflikt, a drugi obuhvata razmeštanje ruskih raketa na ruskim granicama, ali i na teritorijama ruskih saveznika.\nKosačov je naglasio i da je to isključivo njegova tačka gledišta, kao i da još nisu donete nikakve odluke po tom pitanju.\nSporazum o raketama srednjeg i malog dometa, odgovor, Konstantin Kosačov, Rusija, SAD


Iz vrtića u školu - kako da prelazak bude lak | NARNS\nIz vrtića u školu - kako da prelazak bude lak\nŠta za dete i porodicu znači prelazak iz vrtića u školu\nPrelazak iz vrtića u školu je za dete važan, uzbudljiv i radostan događaj. Za neku decu i porodice može da bude i stresan događaj, posebno ukoliko su roditelji nesigurni i zabrinuti u vezi sa očekivanjima u školi. To je svakako period koji dovodi do promena u funkcionisanju porodice, koji i pred dete i roditelje postavlja drugačije uloge, zahteve, pravila i vrste odgovornosti.\nKako bi tranzicija od vrtića do škole bila uspešno i nezaboravno putovanje za dete i porodicu, potrebno je da vaspitači, učitelji, pedagozi, psiholozi i roditelji zajedno isplaniraju faze i korake na tom putu.\nU predškolskom uzrastu postavljaju se temelji celokupnog razvoja. Ukoliko okruženje u kom dete odrasta u porodici, vrtiću, zajednici podržava dečiju radoznalost, aktivnost, igru, sticanje novih iskustava, stvaralaštvo, druženje sa vršnjacima, stvaraju se dobri uslovi za budućeg prvaka.\nDetetov prelaz i adaptaciju na novo okruženje mogu olakšati stimulišući uslovi porodične sredine, pripremni predškolski program, program škole koji prepoznaje značaj ranijih detetovih iskustava, i njihovo međusobno povezivanje.\nObrazovna tranzicija, kakvu predstavlja prelazak deteta iz predškolske ustanove u osnovnu školu, sa sobom nosi značajne promene u životu svakog deteta, jer podrazumeva promene u ulogama i identitetima koje su prethodno izgrađene.\nŠta znači dobro planirana tranzicija\nDa bi tranzicija iz predškolske ustanove u školu bila uspešna potrebno je da se osmišljava i realizuje kroz saradnju roditelja, vrtića i škole. Kvalitetno uspostavljena saradnja obezbeđuje kontinuitet i olakšava prelazak deteta sa jednog na drugi nivo obrazovanja.\nKada govorimo o planiranju tranzicije možemo govoriti o planiranju tranzicije na nivou ustanove, kao i na individualnom nivou koji je zasnovan na konkretnim potrebama deteta i porodice.\nPlaniranje prelaska iz vrtića u osnovnu školu treba da bude sastavni deo rada ustanove, a saradnja vrtića i škole treba da bude kontinuirana i dvosmerna. Povezivanje predškolskog i osnovnoškolskog sistema omogućuje uspostavljanje partnerstva radi dobrobiti deteta, kontinuitet procesa, ciljeva, načina rada i očekivanih ishoda i podsticanje otvorenosti i međusobne saradnje u praksi.\nVrtić može da sarađuje sa školom u okviru pružanja podrške adaptaciji i tranziciji, kroz razvijanje zajedničkih projekata, stručne posete, razmenu informacija o programskim aktivnostima i različitim programima podrške za decu i roditelje kojima je potrebna dodatna obrazovna (i drugi vidovi) podrške.\nŠkola može da organizuje različite promotivno-informativene aktivnosti sa ciljem upoznavanja roditelja sa procedurom upisa, potrebnom dokumentacijom, organizacijom i načinom rada, pravima i obavezama. Pored toga omogućavanje posete roditelja i dece osnovnoj školi i upoznavanje sa učiteljima budućeg prvog razreda, prostorom, načinom rada, značajno bi pomoglo i olakšalo prelazak iz vrtića u školu. Planiranje individualnog plana tranzicije podrazumeva da ustanova polazi od iskustva roditelja, njihovih očekivanja i potrebe, i sa njima zajednički kreira plan kako bi se dete što lakše pripremilo za školu. Kroz razmenu informacija sa roditeljima i drugim osobama koje dobro poznaju dete, priprema se individialni plan tranzicije.\nDobro osmišljena tranziciona praksa vodi ka tome da predškolska/školska sredina postaju bezbedna i podsticajna mesta za učenje i druženje. Pruža se podrška socijalnoj i emotivnoj dobrobiti deteta, olakšava se prilagođavanje deteta na školsku sredinu, podstiče razvijanje pozitivnog stava o školi i školovanju, postiže uspeh u učenju i obezbeđuje kontinuitet u obrazovanju, odnosno školovanju.\nPreduslovi da bi dete bilo spremno za uspešan početak školovanja\nPolaskom u školu dete se suočava sa drugačijom odgovornošću, obavezama i novom organizacijom života. Osim toga, suočava se i sa ocenjivanjem, takmičenjem, različitim situacijama uspeha ili neuspeha. Da bi se dete uspešno nosilo sa izazovima početka školovanja važno je da:\nima pozitivnu sliku o sebi (da se oseća prihvaćeno, kompetentno, sigurno, voljeno, uvaženo, vredno, dobro),\nzna da se zauzme za sebe, asertivno je (vodi računa o sebi i svojim potrebama, ne ugrožavajući i poštujući potrebe drugih),\nodgovorno donosi odluke,\nkonstruktivno rešava sukobe (bez pobednika i poraženog),\nponosi se uspehom i podnosi neuspeh (primereno izražava emocije),\npomaže i deli s prijateljima (empatija, saradnja)\nZadatak pripremnog-predškolskog programa\nPripremni predškolski program treba da obezbedi optimalne uslove za razvoj i unapređivanje znanja, veština i navika koje će pomoći detetu u prilagođavanju na nove uslove za učenje i razvoj u školskom okruženju. Kroz igru deca u vrtiću usvajaju osnovne pojmove, crtaju, uče, vežbaju motoriku, slušaju, razgovaraju, pitaju, druže se sa vršnjacima, usvajaju pravila ponašanja i sl.\nPored porodice, značajnu podršku na prilagođavanju deteta na nove uslove pruža stručno osoblje predškolske ustanove - vaspitači, pedagozi, psiholozi, ali i svi ostali iz detetovog okruženja - vršnjaci, rođaci, prijatelji.\nUloga roditelja u pripremi za prelazak u školu\nRoditelji predstavljaju jednu od značajnih karika u procesu prelaska deteta iz predškolske ustanove u školu. Uloga roditelja u prihvatanju i sticanju pozitivnog odnosa prema školi je veoma važna, jer će prilagođavanje i uspeh deteta u školi u velikoj meri zavisiti od toga koliko roditelji pokazuje pozitivna i jasna očekovanja od deteta u odnosu na učenje i ponašanje.\nVažan deo uloge roditelja u pripremi deteta za polazak u školu jeste podsticanje samostalnosti, samopoštovanja i radoznalosti, isticanje napretka u veštinama. Deca okružena pozitivnim roditeljskim reakcijama pokazuju znakove razvijene društvenosti i socijalno kompetentnije ponašanje u svim razvojnim fazama.\nPartnerstvo u periodu tranzicije\nPodsticanje partnerstva i uspostavljanje dobre komunikacije između porodičnog, predškolskog i školskog okruženja je osnova za obezbeđivanje kvalitetne nege, obrazovanja, učenja i razvoja deca. Kroz koordinaciju, vođenje, edukaciju, savetovanje, razmenu, pruža se opšta podrška razvoju celokupne porodice. Uključivanje, podržavanje i osnaživanje roditelja za aktivno učešće u životu i radu i vrtića i škole su osnova za izgradnju partnerskih odnosa.\nGrađenje partnerstva između porodice i ustanova tokom detetovog odrastanja podstiče razvoj korisnih i konstruktivnih odnosa kako sa decom, tako i sa praktičarima, te dovodi do kreiranja klime u kojoj se roditelji osećaju cenjeno jer se njihova roditeljska uloga u detetovom razvoju i učenju prepoznaje i podržava (Sheridan, Holmes, Smith & Moen, 2016).\nUspostavljanje partnerstva na svim nivoima i konstruktivne komunikacije dovodi do pozitivnih ishoda u vidu olakšane tranzicije i poboljšanih dugoročnih ishoda za decu, kao i stvaranja zajedničkog obrazovnog iskustva i usaglašavanja pedagoških strategija.\nUspostavljanje kvalitetnih odnosa i ostvarivanje kontinuiranog uticaja predškolske ustanove, škole i porodice tokom tranzicije u školu, podrazumeva proces s obzirom da je potrebno vreme tokom kojeg će predstavnici porodičnog, predškolskog, školskog i lokalnog okruženja deliti zajedničke napore, brige, uspehe, graditi zajednička značenja, uspostavljati odnose zasnovane na poštovanju, analizirati i procenjivati postignuto, a sve u cilju ostvarenja zajedničkog cilja – uspešnog prelaza deteta u školsko okruženje.\nAleksandra Kalezić, pedagoginja\nObrazovanje dostupno svoj deci\nOtvoren konkurs za članove/ice Upravnog odbora\nOnlajn-tribina „Državna matura – ispit i za roditelje?“


SVEČANO OTVARANJE FESTIVALA - Nastup Grupe KAL - Synergy\nSVEČANO OTVARANJE FESTIVALA – Nastup Grupe KAL\nFestival Synergy, Novi Sad / Srbija, 18. novembra 2019, 19.00\nKal (na romskom znači „crn“) je poznati romski muzički bend iz Srbije, osnovan u Valjevu, dok članovipostavke trenutno borave u Beogradu.\nInteres domaće, ali i inostrane publike, privukli su 2006. godine istoimenim debi albumom. U numerama dominirakombinacija balkanske romske muzike i tanga, te zvukova sa Bliskog istoka, iz Turske i sa Jamajke.Bend je osnovan 1996. godine i od tada jesnimio nekoliko kompilacija sa drugimmuzičarima.\nPrvo pojavljivanje na nacionalnoj televiziji imali su 2006. na kanaluB92, u emisiji Timofejev tokom dočeka Nove godine,kada su predstavili svoj specifičan muzički stil.Tokom te godine, Kal je održao više od sto koncerataširom sveta, uključujući većinu evropskih država iSAD. Kada je reč o festivalima, 2001, 2002. i 2004. godine nastupali su na mađarskom festivaluSziget, zatimse pojavljuju na La notte di San Lorenzo u Milanu, potom uAtini na 11. evropskom bijenalu mladih stvaralaca,na novosadskom festivalu EXIT nastupe beleže 2004.i 2005, dok su 2006. godine bili deo Međunarodnog muzičkog sajma WOMEX.\nU aprilu iste godine, njihov debialbum je dospeo na prvo mesto liste World Music ChartsEurope, a na kraju godine završio je na trećoj poziciji.Bend, a posebno frontmen Dragan Ristić, veoma supolitički i društveno angažovani i bore se protivdiskriminacije nad Romima. Dragan i njegov brat Dušan su osnovali letnju školu Amala, gde polaznicikroz radionice uče romski jezik, istoriju, kulturnonasleđe i političke uticaje ovog naroda.


Vlada RS uputila izvještaj UN-u: SDA ugrožava Dejtonski sporazum - Narod.ba\nVlada RS uputila izvještaj UN-u: SDA ugrožava Dejtonski sporazum\nVijesti 30. Oktobra 2019.\nVlada Republike Srpske usvojila je 22. izvještaj Vijeću sigurnosti Ujedinjenih naroda koji je, u ime Republike Srpske kao potpisnice svih aneksa koji čine Dejtonski sporazum, uputio predsjednik Vlade Republike Srpske Radovan Višković generalnom sekretaru UN-a i zemljama članicama Vijeća sigurnosti. U saopćenju iz Biroa Vlade RS za odnose s javnošću navodi se da se 22. izvještaj […]\nVlada Republike Srpske usvojila je 22. izvještaj Vijeću sigurnosti Ujedinjenih naroda koji je, u ime Republike Srpske kao potpisnice svih aneksa koji čine Dejtonski sporazum, uputio predsjednik Vlade Republike Srpske Radovan Višković generalnom sekretaru UN-a i zemljama članicama Vijeća sigurnosti.\nU saopćenju iz Biroa Vlade RS za odnose s javnošću navodi se da se 22. izvještaj odnosi na period od maja 2018. do oktobra ove godine i u njemu, kao i u svojim dosadašnjim izvještajima, Vlada izražava svoja viđenja o ključnim pitanjima i problemima s kojima se suočava BiH, a radi razjašnjavanja svojih stanovišta članovima Vijeća sigurnosti i međunarodne zajednice.\nU prvom dijelu izvještaja istaknuta je posvećenost RS Dejtonskom sporazumu te objašnjeno zbog čega uređenje BiH utvrđeno Ustavom BiH /Aneks 4 Dejtonskog sporazuma moraju poštovati sve strane i međunarodna zajednica.\n– Republika Srpska uvjerena je da je dejtonska formula put ka uspjehu. Nažalost, određeni elementi u međunarodnoj zajednici ne shvataju značaj i ne poštuju dejtonska načela za buduću stabilnost i uspjeh BiH i nastavljaju da podrivaju dejtonsko uređenje, što dovodi do nepotrebnih političkih trvenja i zastoja – ističe se u izvještaju i dodaje da je uz to Dejtonski sporazum izložen napadima najveće bošnjačke stranke u BiH – SDA.\nNasuprot tome, naglašava se u ovom izvještaju, RS bezrezervno prihvata Dejtonski sporazum i samo traži da se Ustav BiH provodi onako kako piše. U drugom dijelu ovog dokumenta RS naglašava svoju posvećenost radu ka konačnom članstvu BiH u EU.\n– RS je već ostvarila znatan napredak na traženim reformama za evropske integracije i nastavlja da predano radi na pristupanju BiH u EU. Sa žaljenjem se konstatuje da napredak BiH ka članstvu u EU ometaju prisustvo visokog predstavnika koji je prisvojio diktatorska ovlašćenje, kao i blokada sprovođenja rezultata izbora održanih 2018. godine koju sprovodi SDA – konstatira se u 22. izvještaju Vlade.\nRepublika Srpska izražava uvjerenje da će, nakon što ove prepreke budu uklonjene, uz poštovanje dejtonskog okvira, BiH moći ispuniti kriterije za članstvo u EU.\nU trećem dijelu ovog dokumenta govori se o kontinuiranoj blokadi formiranja Vijeća ministara i vlada na drugim nivoima vlasti koju provodi SDA još od izbora 2018. godine, saopćeno je iz Biroa Vlade RS za odnose s javnošću.\nU izvještaju se navodi da RS traži od međunarodne zajednice da osudi ovo nepoštovanje i provođenje rezultata demokratskih izbora te poziva građane i članove međunarodne zajednice kojima je stalo do budućnosti BiH da osude ekstremističku deklaraciju koju je SDA usvojila 14. septembra ove godine koja poziva na rušenje Dejtonskog sporazuma.


Aleksandar Vučić pokušava izjednačiti RS i Kosovo: "Kako Albanci na Kosovu imaju pravo na samoopredjeljenje, a Srbi u RS nemaju"\n– Zato mi, Srbi, ne treba da tražimo pravdu i smislen odgovor, jer ih nećemo dobiti – rekao je Vučić.\nPredsjednik Srbije Aleksandar Vučić rekao je danas u Skupštini Srbije da Srbi ne treba da traže pravdu i smislen odgovor na pitanje kako je Albancima na Kosovu dato pravo na samoopredjeljenje, a Srbi u Republici Srpskoj, međunarodnim ugovorom definisanoj teritoriji, nemaju to pravo.\nVučić je na sjednici posvećenoj Kosovu istakao da od zapadnih zvaničnika ne dobija odgovor na prosto pitanje kakve veze ima humanitarna katastrofa sa secesijom, i istakao da se nevjerovatno licemjerje ispolji kada se postavi pitanje paralele sa Republikom Srpskom.\n– Onda uslijedi drugo pitanje, koje postavljaju naši ljudi iz Republike Srpske. Tu ćete da vidite nevjerovatno licemjerje – pri tome mi se zalažemo za poštovanje integriteta BiH uz poštovanje integriteta Republike Srpske, jer je RS i ustavna i dejtonska kategorija u BiH – rekao je Vučić.\n– Onda ih pitam: `Nema problema, ja sam protiv toga, ne diram u BiH, poštujemo je, razumijemo sve, i milion sam to puta ponovio pred (Miloradom) Dodikom i Željkom (Cvijanović) i pred svima, ali recite mi šta da im odgovorim?` – rekao je Vučić.


Cvijanović: Bosić primao dvostruko veću platu nego ministri u Vladi RS-a\nNaslovnica Bosna i Hercegovina Podrinje Cvijanović: Bosić primao dvostruko veću platu nego ministri u Vladi RS-a\nPodrinje – Predsjednik SDS-a Mladen Bosić je posljednji koji ima pravo da komentariše nečije plate – smatra predsjednica Vlade RS-a Željka Cvijanović.\nRegirajući na Bosićevu kritiku jer je Vlada RS-a nedavno donijela odluku o povećanju primanja ministara, Cvijanović je rekla da je Bosić, kao poslanik u Parlamentarnoj skupštini BiH s plaćom od preko 5.000 KM, sve ovo vrijeme primao dvostruku platu ministara u Vladi RS, a njegov stranački kolega Ognjen Tadić s primanjima od preko 6.000 KM tokom prošle godine imao je dvostruku platu premijera RS-a.\n– Vlada RS je od mjeseca aprila vratila plaće budžetskih korisnika i to za srednju stručnu spremu na nivo iz 2008. godine, a za visoku spremu na nivo iz 2012. godine, u šta se uklapaju i plaće ministara i premijera RS – navodi Cvijanović.\nPrevedeno na metematički jezik to znači, saopćeno je iz entitetske vlade, da su i tako vraćene plaće ministara i premijera RS na raniji nivo značajno manje od onog što Bosić prima i što je primao sve ovo vrijeme ne vodeći računa o tome kako živi narod o kojem je naprasno počeo da brine tek pred izbore.\n– Znajući kolika su Bosićeva primanja, njegovo isprazno i lažno moralisanje o platama u sportu bi predstavljalo autogol, u stvarnom životu bezobrazluk, a u politici – demagogiju ili glupost. O tome kako narod živi trebalo je da vodi računa svaki put kad je u svoj džep stavljao toliku plaću i treba da se zapita zašto je njegova plaća važnija od penzije penzionera ili plaće policajca i prosvjetnog radnika u RS – navela je entitetska premijerka.\nLider SDS-a Mladen Bosić prethodno je izjavio na pres-konferenciji u Banjoj Luci da su u SDS-u očekivali da Vlada RS-a neće povećavati plaće ministrima.\n– Nažalost, Vlada nije imala sluha i apelujemo na njih da shvate situaciju u kojoj se nalazi najveći broj građana RS i da ih ne provociraju svojim dodatnim odlukama u smislu povećanja funkcionerskih plaća – rekao je Bosić.


Vanredna skupština kik boks saveza Srbije, za sada jedan kandidat za predsednika – U Klinchu\nVanredna skupština kik boks saveza Srbije, za sada jedan kandidat za predsednika\nŽeljko Čačija Postavljeno 28/08/2018\nDa li je vreme za promene u kik boks savezu Srbije. Tokom maja ove godine, dosadašnji predsednik Borislav Pelević, pismenim putem podneo je ostavku na to mesto. Skupština je prihvatila njegovu odluku i shodno propisanim pravilima objavila vanrednu Skupštinu, koja će se 3. septembra održati u hotelu „Srbija“.\nNa nekoliko dana od održavanja Skupštine u savez je stigla jedna kandidatura. Predsednik kik saveza Beograda, Srđan Bugarčić, za sada je je jedini kandidat za novog predsednika saveza, U savez je stiglo desetak predloga klubova i svi su predložili istog kandidata.\nDosadašnji predsednik saveza, Borislav Pelević, na mestu prvog čoveka kik boksa proveo je dve decenije i značajno doprineo razvitku tog sporta u Srbiji. Pelević je predsednik WAKO federacije, najjače kik boks organizacije u svetu.\nDa li će se ponovo kandidovati, znaće se u narednim danima.\nPantelić se oprašta u Gackom, ko će biti novi šampion Evrope?


Minimum 200.000 dolara za turističke letove u svemir – The PRESTIGE\nPrije nekoliko nedelja Džef Bezos je najavio kako će njegova svemirska kompanija Blue Origin uskoro pustiti u prodaju karte za turističke letove u svemir\nRojters sada od izvora bliskih toj kompaniji saznaje i kolika bi trebalo da bude cijena karte za jedan ovakav izlet, što je slično kao kod Virgin Galactica, najniža cijena suborbitalnog leta biće najmanje 200 hiljada dolara po osobi.\nJedan zaposleni Blue Origina je dojavio kako će se cijena kretati između 200 i 300 hiljada dolara, dok drugi izvor spominje najmanje 200 hiljada dolara – dakle bez tog iznosa nećete moći da vidite svemir. Kod Virgin Galactica prvi kontingent ulaznica, odavno rasprodat, za njihov VSS Unity koštao je 200, da bi kasnije cijena bila podignuta na 250 hiljada dolara.\nBlue Origin će svemirske letove izvoditi svojom suborbitalnom raketom New Shepard, koja će putnike nositi na visinu od oko 100 kilometara, što je više-manje univerzalno dogovorena granica (Karmanova linija) za pojam rub svemira. U letu koji bi trajao tek desetak minuta, šest svemirskih turista u putničkoj kapsuli bi trebalo da dožive bestežinsko stanje i da dobiju jedinstven pogled na Zemlju kakav je do sada bio rezervisan samo za astronaute.


SVAKA CIGARETA SMETA - Glas Podrinja\nU ZZJZ OBELEŽEN NACIONALNI DAN BEZ DUVANSKOG DIMA\nNacionalni dan bez duvanskog dima, koji se obeležava 31. januara, ove godine ima slogan “Svaka cigareta smeta”. Tim povodom, Zavod za javno zdravlje Šabac, u utorak je organizovao predavanje za zdravstvene i prosvetne radnike.\n- Ovogodišnja kampanja se organizuje pod istim sloganom kao i prethodne godine, pre svega da ukaže na činjenicu da zaista smeta svaka cigareta, i obična i elektronska, ali i da smeta svaka cigareta u zatvorenom prostoru, bez obzira da li je taj prostor vizuelno podeljen ili ne. Brojne aktivnosti koje se organizuju u celoj Srbiji imaju za cilj da skrenu pažnju donosiocima odluka, stručnoj javnosti i stanovništvu na potrebu izmene postojećeg zakona u kome je, za sada, dozvoljeno pušenje u zatvorenim prostorijama, što ima mnogobrojne negativne efekte. Sve je veći broj zemalja u svetu koje napušta ovu praksu i ide ka društvu bez duvanskog dima, kao što su Finska i Norveška, kaže dr Biljana Kilibarda iz Instituta za javno zdravlje Srbije.\nU Srbiji je 2010. godine usvojen Zakon o zaštiti stanovništva od izloženosti duvanskom dimu, kojim se zabranjuje pušenje na radnim i javnim mestima. U 2014. godini je 14% pušača smanjilo broj popušenih cigareta u toku dana, dok je 13% njih prestalo sa ovom štetnom navikom.\n- Uprkos smanjenju, izloženost duvanskom dimu je i dalje velika u Srbiji. Rezultati Istraživanja zdravlja stanovništva u 2013. godini, pokazuju da je više od polovine stanovništva starijeg od 15 godina izloženo duvanskom dimu u zatvorenom prostoru i da je skoro isto toliko nepušača zabrinuto zbog štetnih posledica duvanskog dima. Nažalost, nemamo Savetovalište za odvikavanje od pušenja na nivou grada, ali imamo zdravstveno-vaspitne aktivnosti, kampanje i promocije zdravlja koje bi trebalo intenzivirati, kaže dr Milijana Popović, direktorka ZZJZ Šabac.\nČinjenica da danas u Srbiji samo 13% domaćinstava živi bez duvanskog dima jeste zabrinjavajuća, ali je zato ohrabrujuće da je u našoj i u svim zemljama sveta i dalje veći broj nepušača nego pušača.\nPrema Istraživanjima efekta primene Zakona o zaštiti stanovništva od izloženosti duvanskom dimu, u školama i fakultetima je sa 44% u 2010. izloženost duvanskom dimu opala na 7% u 2014. godini, na radnim mestima sa 45% na 31%, dok je u restoranima, kafićima i ostalim ugostiteljskim objektima neznatno smanjena, sa 72 na 64%.


Loša koncentracija i pamćenje? Ovo su potencijalni uzroci - Body.ba\nLoša koncentracija i pamćenje? Ovo su potencijalni uzroci\nU svijetu socijalnih medija, kada uvijek imamo osjećaj da moramo biti dostupni i da nešto propuštamo, nije čudno što sve više pojedinaca ima probleme s koncentracijom. Koncentracija je iznimno bitna za uspjeh, kako u školi i na poslu, tako i u svakodnevnom životu.\nNedostatak koncentracije može utjecati na kvalitet obavljanja određenih zadataka. U nastavku teksta, Body.ba vam donosi najčešće uzroke loše koncentracije i slabog pamćenja.


Brnabićeva pozvala novinarska udruženja da daju primedbe - Izazov\nRadio-televizija Srbije 17. jula 2019. 11:01\nNacrt je nakon javne rasprave upućen 17. maja Evropskoj komisiji, čije se mišljenje očekuje do kraja jula ove godine, navodi se u pismu medijskim i novinarskim udruženjima i članovima Radne grupe za izradu Medijske strategije.\n"Ideja je da, sa svojim timom, u potpunosti razumem koje su vaše najveće zamerke, kako bismo ubrzali dalji rad nakon dobijenog mišljenja Evropske komisije", navodi u pismu Brnabićeva.\nPremijerka je u dopisu istakla da Medijska strategija neće biti upućena vladi na usvajanje dok sa tekstom ne budu upoznati članovi Radne grupe i predstavnici medijskih i novinarskih udruženja, kao i da je ovaj proces važan za evropske integracije i jačanje demokratskog potencijala srpskog društva.\nUdruženje novinara Srbije (UNS) je nakon objavljivanja Nacrta strategije u pismu Ani Brnabić istaklo da je strateški dokument pretrpeo značajne izmene, a da o tome Radna grupa za njegovu izradu nije informisana.\nUNS je u pismu izrazio zabrinutost jer se u dokumentu umesto Saveta za štampu pominje "samoregulatorno telo", iako Savet za štampu postoji deset godina i afirmisao se kao istitucija koja prati poštovanje Kodeksa novinara Srbije u štampanim i onlajn medijima i rešava žalbe pojedinaca i institucija na sadržaje štampanih medija.


U petak, 20. decembra, u sportsko-rekreativnom centru „Jedinstvo“ u Novom Bečeju, proglašeni su najbolji sportisti u 2019. godini.\nOvom prilikom nagrađeni su najbolji sportisti i najbolje sportistkinje u svim uzrastnim kategorijama, dodeljena su priznanja u oblasti radničkog sporta, nagrađen je najbolji sportski kolektiv, a ceo program upotpunili su nastupi KUD „Bećarac“ iz Novog Bečeja, KUD „Jovan Aćimac“ iz Kumana i KUD „Teodor Pavlović“ iz Novog Miloševa.\nGovoreći o nagrađivanju i nagrađenima, Dalibor Vučetić, predsednik Sportskog saveza opštine Novi Bečej, rekao je: „Tradicionalno, svake godine, Sportski savez opštine Novi Bečej sumira rezultate svih sportista u opštini Novi Bečej i nagrađuje najuspešnije. Ove godine, imamo rekordan broj nagrada, trideset i dve, u velikoj konkurenciji. Dodeljeno je šesnaest priznanja mladim sportistima, nagrađen je najperspektivniji sportista, najbolji kadet, kadetkinja, junior, juniorka, senior, seniorka i pionir i pionirka. Dodelili smo i plakete za uspešnu Sportsku olimpijadu radnika Vojvodine Ranku Janjiću i Vukosavi Velisavljev“. On je dodao i da se nada da će naredne godine biti još više nagrađenih sportista i još jača konkurencija. „Sportski savez kao krovna organizacija trudi se da zadovolji sve sportove, kako kolektivne, tako i individualne. Gledamo da svakome izađemo u susret, da stigne na svako takmičenje, međunarodno ili republičko, da se odazove u što većem broju i time želimo da pospešimo razvoj sporta u opštini Novi Bečej i da privolimo decu da se bave sportom što i daje rezultate“, zaključio je Vučetić.\nMeđu velikim brojem nagrađenih sportista i sportistkinja ove godine, titule najboljih seniora, a samim tim i najboljih među najboljima, poneli su Jovana Dragić iz karate kluba „Sen Pai“ i Jovan Ristić iz rukometnog kluba „Jedinstvo“.\nJovana Dragić istakla je da joj ovakva priznanja mnogo znače i predtavljaju podstrek za dalji rad i usavršavanje: „Veoma je lep osećaj i to me samo podstiče da radim dalje na sebi. Ovo mi je bila jedna od najuspešnijih sezona do sada. Jeste da sam malo popustila na evropskom prvenstvu, ali sam se vratila na svetskom. Ovo je samo šlag na torti gde mi, sportisti, shvatimo šta smo postigli tokom godine i da je to jedan veliki uspeh za nas, naše trenere, roditelje i sve ostale“. Među planovima za narednu godinu ona je izdvojila Evropsko prvenstvu u Banja Luci u aprilu i Svetsko prvenstvo u Nemačkoj u oktobru.\nGovoreći o nagradi, Jovan Ristić je naglasio da je veoma zadovoljan što je proglašen sportistom godine. On se osvrnuo i na minulu godinu i uspehe rukometaša: „Zadovoljni smo. U Super B ligi smo završili na sedmom mestu, a igrali smo finale Kupa pre neki dan protiv „Proletera“ iz Zrenjanina gde smo, nesrećom, izgubili sa jedan razlike, ali smo, generalno, zadovoljni sezonom koja je iza nas“. Ristić koji je više puta bio igrač utakmice dodao je da mu ovo priznanje više znači budući da je igrač utakmice promenljiva stvar koja je, u suštini, uvek plod rada celog kolektiva, dok je ovo priznanje lični podstrek. Upitan za planove i očekivanja u narednoj godini, one je rekao da će biti zadovoljan i ako naredna godina bude jednako dobra i uspešna kao ova.


Hrvatski selektor Zlatko Dalić je napravio veliki uspeh dovevši "vatrene" do drugog mesta na Svetskom prvenstvu u Rusiji, pa je njegova izjava o sastavljanju ekipe (u kojoj ne bi bilo mesta za Kristijana Ronalda) izazvala dosta polemika.\nSelektor vicešampiona sveta se dotakao Portugalca za koga smatra da gleda isključivo sebe.\n"On je sebičnjak, u mojoj ekipi nikada ne bi imao mesta. Mene ovo ne iznenađuje, on je takav čovek. To su oni koje ne zanima da li ekipa pobeđuje ili gubi, već jesu li dali gol ili ne", rekao je Dalić.\nUtisak je da ga je posebno pogodilo što se Ronaldo nije našao u "Grimaldi forumu" u Monaku, gde je održan žreb za ovosezonsku Ligu šampiona, ali i dodeljena nagrada najboljem igraču Evrope. Ovo priznanje je kući odneo kapiten "vatrenih" Luka Modrić, a među nominovanima je bio i Portugalac.\n"Modrić je sjajna osoba, uvek spreman da pomogne drugima, nije ga promenila ni slava, ni Real Madrid, ni titula najboljeg na Mundijalu", završio je Dalić.


Opasna vožnja po velikim vrućinama - Saveti - Automobili - ALO!\nOpasna vožnja po velikim vrućinama\nAutor: Tanjug | 18.07.2015 - 09:33:00h | Komentara: 0\nAuto moto savez Srbije apelovao je danas na vozače da zbog visokih dnevnih temperatura za duža putovanja koriste rane jutarnje ili kasnije popodnevne sate, da prave češće pauze u vožnji i koriste više osvežavajućih napitaka.\nNa put krećite isključivo odmorni, zbog mogućih nepredvidjenih zastoja u saobraćaju, koji su karakteristični baš za ove dane kada je saobraćaj pojačanog inteziteta, dodaje se u saopštenju AMSS.\nU predstojećim danima vikenda očekuje se osetno veći broj vozila na svim putevima koji vode ka Makedoniji, Bugarskoj i Crnoj Gori.\nIz AMSS upozoravaju vozače da zbog pojačanog saobraćaja imaju više stpljenja i toleracnije u vožnji, jer srazmerno većem broju vozila povećava se i broj saobraćajnih udesa.\nZbog toga iz Uprave saobraćajne policije apeluju na vozače da strogo potu saobraćajne propise i ograničenja u brzini, ne ulaze u nedozvoljena i rizična preticanja kolona na deonicama gde je zbog radova ili nekog drugog razloga usporena vonja.\nPrema podacima Uprave saobraćajne policije, prethodnog dana na putevima u Srbiji evidentirano je 101 saobraćajna nezgoda, u kojima je 50 osoba povređeno, a jedna osoba je stradala.\nIstovremeno, u Beogradu je zabeleeno 51 saobraćajna nezgoda, u kojima je 15 osoba povređeno, a jedna osoba je stradala.\nPrema podacima Uprave granične policije zadravanja putničkih vozila na našim graničnim prelazima kreću se u intervalima do 30 minuta.\nSavetuju vozačima da koriste manje frkventne granične prelaze sa Mađarskom, Bački Breg i Kelebija, a samo za putnička vozila od 7-19 sati otvoreni su prelaza Bajmok, Bački Vinogradi i Đala.\nNa prelazu Batrovci na kojem se ulazi u pet kolona, vreme zadravanja je trenutno oko pola sata.\nU toku je turistička sezona kada je vreme zadravanja na graničnim prelazima promenljivo i relativno.\nPrema informacijama JP Putevi Srbije, na deonicama na kojima su započeti radovi, reim saobraćaja je izmenjen i usporen, pa se vozačima savetuje da potuju postavljenu saobraćajnu signalizaciju, i da brzinu kretanja vozila prilagode datim uslovima na putu.


majka | CityMagazine\nKada je Dalton Ross otišao na studije u London, znao je da će njegova porodica biti pomalo tužna što je napustio porodični dom. Međutim, kako odluka o njegovom školovanju nije došla iznenada verovao je da će njegovim ukućanima, a posebno majci, biti dovoljno da ga povremeno vidi, pa da sve bude kao i kada je živeo sa njima.\nDa vas upozorimo pre nego što bude prekasno – moguće je da će vam ovaj video naterati suze na oči! Jednostavan eksperiment koji je kompanija Pandora, inače čuvena po proizvodnji specifično dizajniranog nakita, nedavno sprovela pokazao je da deca sa priličnom lakoćom, koristeći samo čulo mirisa i dodira mogu u masi drugih žena, sa povezom na očima da pronađu svoju majku. Da li vas rezultati ovog malog eksperimenta čude?\nSavet zlata vredan glasi da pre nego što nekoga procenite, ili osudite morate makar 24 sata živeti onako, kako to on ili ona čini. Popularan termin za ovaj vid razumevanja nečijeg života, odluka i postupaka zove se još i „nosi njegove cipele“, ali da li nas zapravo samo ono što radimo ili kako živimo određuje? Sa ovakvim i sličnim pitanjima susreću se roditelji, koji su se tek od nedavno našli u novoj i zahtevnoj ulozi, a naročito majke, koje najčešće zadržavaju obaveze i navike iz prethodnog perioda života, ali dobijaju i nove.\nKolekcija fotografija napravljenih pre 50 godina, prikazuje svu lepotu i veličinu majčinstva. Američki fotograf Ken Heyman, čuven po karijeri koja je beležila radove sa Audrey Hepburn i Merilyn Monroe, dobio je ponudu od svog bivšeg agenta Woodfina Campa da probere svoje radove iz magacina koji je bio prodat drugom vlasniku.\nJenny Lewis, umetnica iz Londona, pokrenula je predivnu seriju fotografija u kojoj majke predstavlja u intimnim trenucima zbližavanja sa svojim novorođenčetom.


Vučić: Zadovoljan sam sadržajem razgovora sa Palmerom | Radio Kosovska Mitrovica\n4. November, 2019 12:52 |\nPredsednik Srbije Aleksandar Vučić rekao je nakon sastanka sa pomoćnikom državnog sekretara SAD Metjuom Palmerom da je poznato da su stavovi Srbije i SAD o Kosmetu različiti, ali da je zahvalan Palmeru jer je bio spreman da čuje i sasluša šta Srbija misli. Palmer je rekao da je odluka EU da ne otvori pregovore sa Severnom Makedonijom i Albanijom istorijska greška i loša poruka Zapadnom Balkanu.\nPredsednik Srbije je rekao da je sa Palmerom najpre razgovarao u četiri oka, a zatim su usledili razgovori dveju delegacija. Istakao je da je zadovoljan razgovorima jer su razmotrena sva sporna pitanja i sve razlike.\n“Ono što sam rekao Palmeru i drugima, Srbija je spremna za kompromis ali nije i neće biti spremna za unižavanje svog naroda na Kosovu i Metohiji i naroda u celini”, rekao je predsednik.\nKaže da Beograd nije isticao ekstremne i radikalne zahteve i da nije tražio ono što niko drugi ne može da prihvati, ali napominje da je nemoguće Srbiju uniziti i naterati na nešto što je protivno njenim nacionalnim interesima.\nIstakao je da je intenziviranje odnosa sa SAD važna stvar i u skladu s tim je pozvao predsednika SAD Donalda Trampa da poseti Srbiju. Podsetio je da nijedan predsednik SAD nije bio u Beogradu od 1980. godine i rekao da veruje da bi to bio snažan impuls razvoju odnosa dveju zemalja.\n“Tramp bi na licu mesta na najbolji način mogao da oseti situaciju u Srbiji i regionu i kako bi ga srpski narod dočekao”, rekao je Vučić.\nDodaje i da je ekonomska saradnja sve bolja i uspešnija i da sve veći broj američkih kompanija ulaže u Srbiji.\nMetju Palmer je posle sastanka rekao da je imao priliku da razgovara sa Vučićem o političkoj situaciji u Srbiji i celom regionu.\nRekao je da je to izuzetno važno posle neuspeha da se nađe kompromis o otvaranju pregovora EU sa Severnom Makedonijom i Albanijom.\n“To je po našem mišljenju istorijska greška i loša poruka čitavom regionu”, naveo je Palmer.\n“Hvala vam, predsedniče, za ovu priliku, za vaše prijateljstvo i vašu pažnju”, rekao je Palmer na kraju obraćanja.\nU tom svetlu, on je naveo da je jasno da je Srpksa lista zadobila podršku velike većine Srba na KiM i pravo da budu predstavljeni u Vladi.\n“Naširoko sam razgovarao o tome sa liderima na Kosovu i mislim da je važno da Srbi imaju priliku da se izraze kroz politički proces”, poručio je Palmer.\nSrpska lista bila izložena brutalnoj kampanji\nVučić je dodao da je važno to što je Palmer rekao i da je Srpska lista bila izložena brutalnoj kampanji u Beogradu, Prištini i u svetu. Uprkos tome, rekao je predsednik, dobila je ogromnu podršku ljudi zato što na drugačiji način doživljava Kosovo od Nenada Rašića, Rade Trajković i Slobodana Petrovića.\n“Razumem što su Amerikancima draži ovo troje, jer doživljavaju Kosovo kao nezavisnu državu”, rekao je Vučić.\nIpak, kaže da je Srpska lista učestvovala na izborima na KiM i da je u skladu sa Briselskim sporazumom dobila više od 95 odsto glasova Srba. Navodi da predstavnici Srpske liste moraju da budu u vladi ukoliko to žele.\nKaže da čak i po kosovskom ustavu mogu u vladi da budu neki drugi Srbi ali samo ako dobiju glasove Srpske liste.\nOdgovarajući na navode da je izdajnik, Vučić je rekao da se ne seća da je bilo kada čovek u Srbiji, šta god da je uradio, mogao da dobije podršku za bilo šta što čini.\n“Moj posao je da radim u najboljem interesu Srbije i građana, a da se obazirem na svakoga ko gađa kamenom kola koja vučemo ka vrhu brda ne mogu”, rekao je predsednik i dodao da sedam godina sluša da je izdajnik ali da nije čuo zašto je izdajnik i šta je to izdao.\nDodao je i da Srbija neće da ulazi u sukobe sa SAD i da bi pokazala naivnost i glupost ako bi mislila da može da pobedi.\n“Ne pada mi na pamet da takvu politiku vodim. Probleme ćemo umeti da rešavamo na bilateralnom nivou štiteći naše interese i ne podilazeći najvećoj sili sveta, ali dobro razumevajući šta možemo da učinimo”, rekao je Vučić.\nKaže da Srbija ima mali manevarski prostor ali da mora da sačuva slobodu i vojnu neutralnost.


DEBAKL SOUND SUMMER FESTIVALA OD 6 MILIONA DINARA INĐINČANA - IndjijaCafe\nNaslovna Opština Indjija DEBAKL SOUND SUMMER FESTIVALA OD 6 MILIONA DINARA INĐINČANA\nPrvo veče prvog po redu “ Sumer Sound Festivala “ u organizaciji novoosnovane firme ENTER FEST iz Novog Sada, za koje je opština Inđija dala 6.000.000,00 dinara prošao je kao debakl. Najavljeni nikad bolje organizovani koncert i spektakl na Balkanu I šire kasnio je ni manje ni više nego čitava DVA sata. Prvi se publici od njih 1000 obratio kroz pesmu Stefan Živoinović, poznatiji kao sin Lepe Brene. Publika od par stotina do jedne hiljade maloletnika veselo se njihala uz hitove, ne Stefanove nego tuđe. Moglo se primetiti da je bilo više policije nego posetioca ovog debakla od 6 miliona dinara koji platiše stanovnici Inđije a osmislili čelnici Inđijske vlasti.\nStefan Zivojinovic otvorio Festival\nŽivoinović je publiku častio sa čitavih 45 minuta pevanja tuđih pesama a nakon njega je posle nestanka struje I pauze od 10 minuta nastupila taze opet razvedena Nataša Bevalac, maja bebe od nešto manje od dva meseca oja je blistala. Blistala u svojoj lepoti koja je neosporna, I da Nataša Bekvalac je samo lepa I dobro plaćena – damica. Pevala je Nata svoj, kažu, novi singl “ Original “ ali ipak 70 posto nastupa prelepe Novosađanke je bio baziran na hitovima Cece Ražnatović. Rekao bi neko da je ona jeftina, najjeftinija gotovo besplatna verzija Cece Ražnatović da u igri nije 6 MILIONA DINARA.\nFestival kasnio sat ipo vremena\nNešto više od sat vermena Natašinog velikog povratka na scenu posle razvoda I to baš u Inđiji prošao je vizuelno idealno, muzički očekivano a posetioca I pored deljenja karti šakom I kapom nije bilo.\nNakon Nataše Bekvalac nastupila je Prijovićka koja se udala pre 8 dana za brata Stefana Živojinovića, tako da je taj deo porodičnog nastupa ostao nepropraćen od strane naše ekipe kojoj je sve bilo jasno.\nVise policije i radnika obezbedjenja nego publike\nFestival “ Sad vidiš – sad ne vidiš 6 miliona “ je prvog dana više nego sramota za organizatore a veliki znak pitanja za Opštinu Inđija koja je naših šest miliona bacila u vetar.\nSvaka čast izvođačima koji su I pored nekoliko stotina posetilaca u publici dali sve od sebe kao da pevaju na mestu gde nekoga zanima njihova “ umetnost “ dok će odgovore o debaklu građanima davati čelnici opštine Inđija.\nDrugog dana nastupa Aca Lukas, Leksinton bend I Mirza.\nPrethodni tekst5.10.2000 napad na Srbiju – V. Gak na otkrivanju spomenika Milunki Savic\nSledeći tekstMuzej iluzija u Inđiji?


Rehidracija dehidriranog deteta čistom vodom se ne preporučuje. Već, rastvorima za oralnu rehidraciju, koji u sebi sadrže sve neophodne elektrolite koji se gube povraćanjem i prolivom, čajem ili supom…Klinička slika dehidriranog detetaKlinička slika dehidriranog deteta zavisi od stepena dehidracije (laka, umerena, teška), koji se određuje u zavisnosti od toga koliko…\nU prvih 6 meseci bebe, češće oboljevaju muška deca, a nakon toga infekcija preovladava kod devojčica. Urinarne infekcije su mnogo češće kod devojčica zbog anatomskih karakteristika donjeg urinarnog trakta, jer infekcija bešike i bubrega lakše prodire kroz kraću i širu uretru, kao i zbog češćih poremećaja u pražnjenju bešike u odnosu na dečake.Šta je…\nPranje Zuba kod Beba i Male Dece\nPranje zuba kod beba i male dece je specifično, potrebna je vaša intervencija! Oralna higijena je jedna od osnovnih životnih navika i dete bi trebalo da je usvoji i stekne u prvim godinama života, a u tome najvažniju ulogu imaju roditelji. Medju roditeljima je prisutna velika zabluda da dete može samo…\nKako se bebi daje lek? Pravila kako bebama ili malom detetu davati lek postoje, bebamanije lako dati lek i zato se za početak naoružajte strpljenjem. Smislite neki način da je umirite i odobrovoljite kako se ne otimala i prosula lek. Pažnju možete da joj odvučete tako što ćete joj recimo…\nPlaniranje Odmora Kada Dete Ima Astmu\nRoditelji o mnogo faktora treba da vode računa, pri izboru mesta za odmor ako dete ima astmu, i to u svim godišnjim dobima. Različite vremenske prilike i njihova brza smena, kao i promena klimatskih prilika često utiču na zdravlje dece sa astmom, kao okidači pogoršanja. Niske, visoke temperature, iznenadne grmljavine…\nPutovanje sa Detetom Koje Ima Astmu\nAko vase dete ima astmui ona je dobro kontrolisana, to je dobar preduslov za porodična putovanja.Šta je dobar “astma plan“?Ali astma je prilično nepredvidljiva i pogoršanja se javljaju iznenada čak i kada se preduzmu sve mere opreza. Razlog je u velikom broju varijabli koj emogu dovesti do episode astma pogoršanja…\nVežbe za decu sa ravnim stopalima treba raditi redovno i uporno. Loša briga o stopalima može uzrokovati kasnije problem sa nogama, leđima… Stopala nose celokupnu težinu tela deteta, ona se prilagođavaju različitim neravninama dok hoda, trči i skače…Vežbe za decu sa ravnim stopalima Vežbe za stopalasu korisna i roditeljima nakon napornog…\nDr Dušica Stefanović·


Faktor | Vijeće ministara BiH na autopilotu, Tegeltija se "trzne" samo na riječ kredit\nVijeće ministara Bosne i Hercegovine ima ključnu ulogu u osmišljavanju, koordiniranju i provođenju mjera na državnom nivou, a koje bi za cilj trebale imati sprječavanje ubrzanog širenja koronavirusa, ali i saniranje svih negativnih posljedica te pandemije. Tu ulogu, barem za sada, ne ispunjava onako kako bi trebalo.\nNajveća odgovornost je svakako na predsjedavajućem Vijeća ministara BiH Zoranu Tegeltiji. Za razliku od perioda u kojem je preuzimao dužnost, kada je javnost imala priliku na dnevnoj bazi svjedočiti njegovim istupima, Tegeltija je u posljednjih nekoliko sedmica "upravljač" Vijeća ministara BiH prebacio na autopilot.\nDa pozicija u vlasti stranke kojoj pripada ne ovisi o kreditima kod međunarodnih finansijskih institucija, što Tegeltiju primorava da se barem povremeno bavi svojim poslom, javnost bi vjerovatno živjela u uvjerenju da se predsjedavajući Vijeća ministara BiH nalazi u prinudnoj samoizolaciji.\nIstina je da su kreditna zaduženja nužna za prevazilaženje postojećih i nadolazećih ekonomskih izazova uzrokovanih pandemijom koronavirusa, ali njihovo ugovaranje nije jedina stavka u opisu posla predsjedavajućeg Vijeća ministara BiH.\nPredsjedništvo BiH je, podsjetit ćemo, na sjednici održanoj 16. marta zatražilo od Vijeća ministara BiH da se broj graničnih prijelaza svede na minimalan broj neophodan za povratak državljana BiH i nesmetan promet robe. S obzirom da se to nije dogodilo, te da su desetine hiljada državljana BiH i stranih državljana prelazili granične prijelaze na kojima nisu uspostavljeni karantinski šatori, Predsjedništvo BiH je ponovo 22. marta uputilo zahtjev Vijeću ministara BiH da "bez odlaganja zatvori sve granične prijelaze za prelazak ljudi, osim onih gdje su uspostavljene karantene u šatorima Oružanih snaga BiH". Ti granični prijelazi su, međutim, još uvijek u funkciji.\nNulti pacijenti u BiH su uglavnom osobe koje su u našu zemlju došle iz inostranstva, nerijetko u periodu nakon što je Predsjedništvo BiH sugeriralo da se na graničnim prijelazima uspostave karantinski šatori, što dovoljno govori o obimu štete koju je Vijeće ministara BiH napravilo neadekvatnim postupanjem.\nZa borbu protiv koronavirusa je potreban novac, odnosno potrebno je usvajanje budžeta institucija BiH za 2020. godinu. Prijedlog tog budžeta je usvojen i dostavljen Predsjedništvu BiH, ali uz Tegeltijin glas "protiv".\nDama koju možete vidjeti na fotografiji iznad je Ankica Gudeljević. Ona je ministrica civilnih poslova BiH, ili bi barem to trebala biti.\nJedna od osnovnih nadležnosti Ministarstva civilnih poslova BiH je koordiniranje aktivnosti, usklađivanje planova entitetskih tijela vlasti i definiranje strategije u oblasti zdravstva. To u praksi znači da Gudeljević u jeku pandemije koronavirusa ne bi trebala "silaziti sa ekrana". Činjenica da smo priložili njenu fotografiju da znate kako izgleda dovoljno govori o njenom angažmanu.\nEvidentno je da su dvije ključne osobe u Vijeću ministara BiH, barem kada je u pitanju borba protiv pandemije koronavirusa, debelo zakazale, te da je njihov aktivniji angažman u narednom periodu neophodan kako bi državni nivo ponudio kvalitetniji odgovor na aktuelne izazove.\nIzvještaj o dosadašnjem radu Vijeća ministara BiH će se u ponedjeljak naći pred članovima Predsjedništva BiH, koji će biti u prilici dati svoj sud o aktivnostima koje je ta institucija i svi njeni ministri pojedinačno u okviru svojih nadležnosti proveli u proteklom periodu.\nkoronavirusVijeće ministara BiHZoran TegeltijaAnkica Gudeljević


RPC će pokrenuti sopstveni mesindžer - Sputnjik Srbija\nRPC će pokrenuti sopstveni mesindžer\n21:57 26.07.2016 (osveženo 22:01 26.07.2016) Preuzmite kraći link\nRuska pravoslavna crkva namerava da pokrene sopstveni mesindžer, saopštila je pres-služba pravoslavne društvene mreže Jelici.\nRPC predviđa rođenje Četvrtog rajha\nNa društvenoj mreži, koja je stvorena po blagoslovu patrijarha moskovskog i cele Rusije Kirila, saopštili su da su već počeli da rade na novom mesindžera. Prema rečima programera, takav mesindžer je potreban, jer može da obezbedi neprekidnu vezu vernika i crkve.\nMesindžer će imati tradicionalne funkcije, uključujući mogućnost prenosa audio i video poruka. Sveštenici će imati i specijalne mogućnosti.\n„Broj potencijalnih korisnika društvene mreže i mesindžera, prema našim ocenama, kreće se od 7 do 10 miliona ljudi“, naveo je direktor za razvoj mreže Jelici Ivan Suslin.\nProgrameri mesindžera planiraju da iskoriste društvenu mrežu Jelici kao platformu za privlačenja korisnika.\nRuska pravoslavna crkva, Rusija


Slučaj Jovanjica – pravosuđe počelo jako, dok nije udarilo u politiku – Društvo - Radio Šabac\nSlučaj Jovanjica – pravosuđe počelo jako, dok nije udarilo u politiku – Društvo\nDve godine od hapšenja Predraga Koluvije, većinskog vlasnika poljoprivrednog dobra Jovanjica, presuda za neovlašćenu proizvodnju 1,6 tona kanabisa, koliko tužilaštvo navodi da je pronađeno na plantaži, još nije na vidiku.\nIz hapšenja Koluvije i njegovih saradnika proistekle su dve optužnice Tužilaštva za organizovani kriminal – Jovanjica 1 koja se fokusira na neovlašćenu proizvodnju opojne droge i Jovanjicu 2 koja tereti pojedince iz bezbednosnih službi da su prikrivali operaciju proizvodnje droge. Po prvoj optužnici je otpočeo krivični postupak, koji se nalazi u fazi izvođenja dokaza. Postupak po drugoj optužnici, međutim, već mesecima ne može da odmakne od pripremnog ročišta.\nI dok sagovornici Danasa ističu da se sudski postupak zahvaljujući opstrukciji vlasti našao u ćorsokaku, advokat okrivljenog Koluvije napominje da se, u datim okolnostima, ne može ni očekivati brži napredak postupka.\nSrđan Milivojević, član Izvršnog odbora Demokratske stranke, ima vrlo uverljiv primer kojim dokazuje svoju tvrdnju da se postupak protiv Koluvije opstruiše.\n– Mladen Novaković, zvani Tocilo, je uhapšen pre dve godine u isto vreme kada i Predrag Koluvija. On je, kao i Koluvija, bio optužen za krivično delo neovlašćena proizvodnja narkotika. Međutim, za razliku od Koluvije, on je u maju ove godine i osuđen na 17 godina zatvora. Jedina razlika između Novakovića i Koluvije je što Novakoviću nije advokat predsednik Srbije Aleksandar Vučić, navodi Milivojević.\nOn insistira da je jedini razlog zbog kojeg postoje dva postupka u Specijalnom sudu, upornost i hrabrost zamenika Tužioca za organizovani kriminal Saše Drecuna i policajaca koji su uhapsili Koluviju, Slobodana Milenkovića i Dušana Mitića.\n– Da nije bilo njih, Jovanjica bi i danas radila. Aleksandar Vučić bi najviše voleo da može da proglasi stečaj u Specijalnom sudu i da se zaboravi na ove sudske postupke. Jovanjica je bila državni projekat preko kojeg su se punili crni fondovi bezbednosnih službi koji su se otrgli kontroli. Zato je ovo suđenje i dospelo u ćorsokak, a pretpostavljam da će vlast preko legalizacije marihuane, što je već najavio ministar zdravlja, obustaviti ovaj krivični postupak, ističe Milivojević.\nAdvokat Borivoje Borović naglašava da je pravosuđe dobro krenulo, ali da je onda počelo da “osluškuje” šta govore predstavnici vlasti.\n– Onog trenutka kada se istraga približila politici, tužilaštvo je zaustavljeno pod naletom sile vlasti. To se najbolje vidi po kritikama koje pojedini predstavnici vlasti upućuju na račun postupajućeg zamenika tužioca, ali i po nameri da se sklone policajci koji su uhapsili Koluviju, ističe Borović.\nBorović naglašava da će se krivični postupak protiv Koluvije i njegovih saradnika razvlačiti godinama, “sve dok političari ne budu mogli da ga posmatraju sa bezbedne distance”.\nS druge strane, Svetislav Bojić, jedan od advokata koji zastupaju Predraga Koluviju u postupku Jovanjica 1, napominje da pravosuđe u datim okolnostima nije moglo mnogo više da uradi i da je zadovoljan dinamikom kojom teče krivični postupak.\n– Ovo je veoma kompleksan i obiman predmet. Ima dosta okrivljenih, predloženo je saslušanje više od sto svedoka, spisi predmeta obuhvataju više od deset hiljada stranica…Sud sa svoje strane, redovno zakazuje glavne pretrese, u skadu sa mogućnostima. Jedini propust vidim u činjenici da je pritvor Predragu Koluviji trajao skoro dve godine što je predugo, naglašava Bojić. Upitan o tome zbog čega se pripremno ročište za predmet Jovanjica 2 uporno odlaže Bojić ističe da nije u tom predmetu i da nije u mogućnosti da ga komentariše.


BEZ IZNENAĐENJA: Senat potvrdio izbor Tilersona za šefa diplomatije SAD - Informer\nTanjug | 01. 02. 17.\nAmerički Senat potvrdio je danas izbor Reksa Tilersona za novog državnog sekretara\nTilerson (70) je američki biznismen, inženjer i bivši izvršni direktor američke naftne kompanije Ekson mobil, kojeg je predsednik Donald Tramp nominovao za šefa diplomatije.\nTilerson se našao na meti oštrih kritika demokrata koji su upozoravali da će njegov pristup poslu i odsustvo iskustva u vladi nauditi američkoj poziciji u svetu, navodi AFP.\nIzbor Tilersona na funkciju potvrđen je, međutim, u Senatu sa 56 glasova za i 43 protiv, pri čemu se u glasanju četvoro demokrata priključilo ukupnom broju republikanaca kojih u Senatu ima 52.\nRAT STRANIM PLAĆENICIMA, SRBIJI TREBA TRAMPOV ZAKON: Zabraniti rad NVO agenturama koje izazivaju sukobe i haos u zemlji!\nReks Tilerson Donald Tramp senat potvrda državni sekretar\nA sta Srbiju sprecava da uvede taj  Trampov zakon u vezi NVO dama,jel drzavi treba posebna molba od Svetog Petra mozda,pod hitno uvedite taj zakon i proterajte sve placenike iz Srbije,pobogu ljudi, sta ste dosad cekali,jel ima nekog normalnog u ovoj Srbiji, kad se ovakve stvari desavaju.n


02.09.2020 u 16:42\nDžaferović tražio od Đukanovića da zaštiti Bošnjake\nSARAJEVO - Bošnjači član Predsedništva BiH Šefik Džaferović razgovarao je danas telefonom sa predsednikom Crne Gore Milom Đukanovićem I zatražio da, kako se navodi, institucije zaštite Bošnjake koji žive u toj državi, što je crnogorski predsednik „s razumevanjem prihvatio”. Đukanović je, kako je navedeno u saopštenju iz Kabineta Džaferovića, sa razumevanjem prihvatio takav „apel”, uveren da će institucije Crne Gore učiniti sve kako bi se „zaštitilo bošnjačko stanovništvo i svi crnogorski građani, te kod njih umesto straha razvio osećaj sigurnosti”. Džaferović je sa Đukanovićem razgovarao o proteklim parlamentarnim izborima u Crnoj Gori I događajima koji se, kako se navodi, odnose na „napade i zastrašivanje bošnjačkog stanovništva u Crnoj Gori”. Dodaje se da je Džaferović zatražio\n26.08.2020 u 16:36\nU SDA misle da Srbija nije garant Dejtona\nSARAJEVO - Šef Kluba zastupnika bošnjačke SDA u Predstavničkom domu državnog Parlamenta Adil Osmanović tvrdi da Srbija nije garant Dejtonskog sporazuma i da u Vašingtonu ne može biti reči o BiH bez prisustva njenih zvaničnika. ''Srbija nije garant Dejtona, sve što njeni predstavnici u odnosu na BiH mogu garantovati jeste da više nikada neće izvršiti bilo kakav agresivni akt prema njenom integritetu, suverenitetu i unutrašnjim odnosima”, rekao je Osmanović reagujući na današnje izjave nakon sastanka rukovodstva Republike Srpske za zvaničnicima Srbije u Beogradu Kako je prenela sarajevska „N1 tv”, on tvrdi i da Srbija ima, kako kaže, „istorijski, moralni i materijalni dug prema BiH koji nikada nije platila”. Prema njegovim rečima, deo tog duga će, kaže, biti opisan u aktuelnoj\n18.06.2020 u 10:55\nEnis Imamović (SDA Sandžaka – dr Sulejman Ugljanin): Čestiti srpski narod nam je partner\nSigurni smo u pobedu političkog programa koji smo predstavili biračima na ovim izborima – specijalni status Sandžaka i vraćanje Bošnjacima statusa naroda. SDA Sandžaka je parlamentarna stranka već tri decenije, tokom kojih smo se za sva politička rešenja borili isključivo koristeći se legalnim i legitimnim sredstvima. Osuđujemo upotrebu sile i nasilja za nametanje političkih rešenja i stavova, kaže Enis Imamović, prvi na listi „SDA Sandžaka – dr Sulejman Ugljanin”, govoreći o izbornim očekivanjima, političkim ciljevima i načinima da do njih dođu. „Sve vreme pokušavamo da putem dijaloga unutar institucija sistema rešimo brojne nagomilane probleme s kojima se suočavaju građani Sandžaka i bošnjački narod u Srbiji. U isto vreme, svi parazitski režimi su građanima Sandžaka uskraćivali\n29.05.2020 u 20:01\nTUTIN - Predsednik Stranke demokratske akcije Sandžaka Sulejman Ugljanin danas je u Tutinu, u okviru predizbornih aktivnosti, na sastanku sa članovima stranke, predstavio izbornu platformu, koja predviđa decentralizaciju Srbije i „specijalni status Sandžaka”. „Želimo spremno da dočekamo punopravno članstvo u Evropskoj uniji i NATO paktu, koje ćemo iskoristiti za razvijanje i unapređenje dobrih susedskih odnosa između država i naroda u regionu. Sandžak kao teritorijalno-politička celina ravnopravnih građana i naroda predstavlja faktor mira i povezivanja balkanskih naroda”, naveo je Ugljanin, prenela je informativna služba SDA Sandžaka, prenosi Tanjug.\nSDA Sandžaka traži od vlade da „neodložno” izda dozvolu za kretanje predsedniku te stranke Sulejmanu Ugljanina za vreme trajanja vanrednog stanja. Uz zahtev ove organizacije navodi se i tvrdnja da ograničenje koje ima zbog njegovih godina ne može biti razlog zbog koga bi mu se uskratilo pravo na kretanje i političko delovanje.\n07.04.2020 u 14:15\nLjajić kritiku Vučićeve posete Novom Pazaru nazvao 'virusnim profiterstvom'\nNovi Pazar - Oni koji ništa nisu uradili da pomognu u borbi protiv korone i „nisu tri maske obezbedili”, sada kritikuju onoga ko obezbeđuje toliku medicinsku zaštitnu opremu, ocenjuje potpredsednik vlade Rasim Ljajić, povodom navoda da je boravak predsednika Aleksandra Vučića u Novom Pazaru bio deo političke kampanje. „Oni koji kritikuju taj potez predsednika očito se bave 'virusnim profiterstvom'“, kaže Ljajić za Tanjug. On ukazuje da je poseta i pomoć predsednika Novom Pazaru namenjena svim građanima tog grada i celog regiona kao podrška u borbi protiv virusa korona i tokom nje nije bilo reči o politici. Ljajić, koji je sa predsednikom Vučićem juče dopremio respiratore u Novi Pazar, koji je jedno žarišta kovida 19, kaže da je poseta bila konkretna pomoć u prevazilaženju trenutne


Rapsodija Partizana u drugom poluvremenu! – Sport – Dnevni sportski list\n24. октобра 2020. 8:00 PM\nRapsodija Partizana u drugom poluvremenu!\nKošarkaši Partizana pobedili su Igokeu sa 87:64 u poslednjem subotnjem meču 13. kola ABA lige.\nPartizan se mučio u prvom poluvremenu, ali je potom odigrao neverovatnu treću četvrtinu u kojoj je prelomio susret u hali ’Aleksandar Nikolić’.\n’Crno-beli’ su na odmor otišli sa šest poena minusa, taj deo igre dobili 32:14, postigavši više poena nego u čitavom prvom poluvremenu.\nU tim trenucima zablistali su Amerikanci – Frenk Robinson ekspresno je vratio egal, da bi onda Vili Hečer “poludeo” i trojkama zatrpao koš protivnika. Do kraja meča igrači Aleksandra Džikića nastavili su u istom ritmu i upisali desetu pobedu.\nKoliko je beogradski klub dominirao u drugih 20 minuta, najbolje pokazuje šuterska statistika. U prvom delu ubacili su samo jednu trojku iz 13 pokušaja, a u drugom nestvarnih 11-13.\nHečer je na kraju bio najefikasniji sa 21 poenom i 3 asistencije, uz 6 pogođenih trojki iz 7 šuteva. Odličnu rolu imao je Stefan Birčević sa dabl-dablom (16p i 10sk), dok je Robinson stao na 12 poena.\nNa drugoj strani Vuk Radivojević je ubacio 15 poena, ali uz šut iz igre 5-22, dok je Mićović imao 14.\nPartizan će se sa skorom 10-3 izjednačiti sa Budućnošću ukoliko crnogorski klub izgubi od Crvene zvezde, dok je Igokea zabeležila šesti neuspeh, uz sedam trijumfa.\nU sledećem kolu Partizan dočekuje Mornar, a Igokea gostuje Ciboni u Zagrebu.


Danijel Server: SAD treba da budu spremne da preduzmu akcije i izvan UN\nAmerički Institut za mir upravo je objavio dokument naslovljen ”Kosovo: prevazilaženje zastoja” koji je izradila grupa od 12 stručnjaka za Balkan. Dokument odbacuje svaku podelu Kosova i zagovara neodložnu primenu Ahtisarijevog plana ako tekući pregovori ne urode sporazumom. Sa potpredsednikom Instituta za mir, Danijelom Serverom, razgovorao je naš kolega, Branko Mikašinović.\nServer: Cilj dokumenta je da se prekine zastoj u rešavanju statusa Kosova, jer niko od potpisnika izveštaja ne misli da je sadašnja situacija dobra ili održiva. Ne smatramo da su dosadašnji pregovori urodili plodom i glavni cilj je da se krene napred. Takodje iznosimo mišljenje da je ideja o podeli Kosova loša, da ne bi bila dobra ni za Kosovo, ni za Srbiju, a ni za region. Ako se kosovski Albanci primoraju da se odreku severnog dela Kosova, oni će tražiti Preševsku dolinu. Koncept podele je neprihvatljiv i Srbiji jer ona ne želi da se odrekne bilo kog dela svoje teritorije. Regionalno ta ideja nije dobra jer bi mogla da izazove destabilizaciju Makedonije i da ohrabri nacionalističku retoriku u Bosni. Drugim rečima, podela je loša ideja.\nGlas Amerike: Scenarijom zagovaranja nezavisnosti Kosova se predvida totalni pobednik i totalni gubitnik. Zar to ne bi bilo destabilizujuće rešenje?\nServer: Ne smatram da je tako. Naime, nezavisnost Kosova je želja kosovskih Albanaca i u tom smislu bi oni bili pobednici, ali što se tiče Srbije, ona se već odrekla uprave nad Kosovom. Termin ”maksimalna autonomija“ znači da Beograd ne želi da upravlja Kosovom i da ne smatra Albance svojim gradjanima, već samo Srbe, koji su relativno mali deo kosovske populacije. Stoga smatram da Srbija ne gubi nešto što ima, a da bi mogla da dobije dosta u svojim odnosima sa Evropskom unijom, koji bi se bez Kosova daleko brže razvijali.\nGlas Amerike: Da li su SAD spreme da priznaju nezavisnost Kosova van okvira Ujedinjenih nacija?\nServer: Ono što ja mogu da kažem jeste da grupa stručnjaka koja je potpisla ovaj dokument smatra da bi SAD trebalo da budu spremne da preduzmu akcije izvan konteksta Ujedinjenih nacija. Jer, jasno je da nema rešenja koje bi sada prošlo u Savetu bezbednosti. Istovremeno, ako SAD i glavni evropski saveznici budu spremni da preduzmu akciju izvan UN, mislim da bi stav Rusije mogao da se promeni, pa možda ne bi bilo ni nužno tražiti rešenja izvan Saveta bezbednosti. Ali treba biti spreman za akciju da bi Rusi promenili svoj stav, a ako to ne učine, potrebna je spremnost da se predložena ideja sprovede u delo.\nGlas Amerike: Kako bi velike i uticajne zemlje, kao što su Rusija, Kina, Indija ili neke evropske zemlje, koje se protive nezavisnosti, mogle da reaguju na takvu incijativu?\nServer: Ako bi se ovo sprovelo u delo, mogla bi se da stvori podela unutar Evorpske unije. U suštini, ono što ova mala grupa eksperata kaže jeste da je to rizik koji mormao prihvatiti. Mi bismo voleli da sve zemlje članice EU prihvate rešenje u Savetu bezbednosti, ali očekujemo da se Rusija neće prikloniti, sto neće imati većeg uticaja na američko-ruske odnose. Sada imate stanje nestabilnosti na Kosovu zbog neaktivnosti medjunarodne zajednice. Donošenje rešenja o budućem statusu Kosova ne bi pogoršalo situciju, već suprotno, a za Indiju ili Kinu je to marginalno pitanje. Ako narednih desetak godina veći broj zemalja jednostrano prizna nezavisnost Kosova, to je u redu, pošto imate zemlje koje godinama nisu priznate od svih. Ali priznavanje nezavisnosti od strane SAD i glavnih evropskih saveznika bio bi važan korak napred.\nGlas Amerike: Dokument je objavljen u momentu dok su pregovori u toku i izgleda kao da je prilagodjen da, što se tiče Srbije, izazove nepovoljen uticaj na pregovarački proces .\nServer: Nadam se da će imati pozitivan, a ne negativan uticaj na proces, jer --ako izostane sporazumno rešenje -- nudi alternativnu soluciju koju SAD i Evropljani mogu da primene 11. decembra. Ako se ovaj pristup shvati ozbiljno, on bi trebealo da posluži kao podsticaj pregovaračkom procesu. Dokument je objavljen u ovom momentu jer je potrebno vreme za pripreme i neposrednu akciju već 11. decembra.


Zbog iskakanja trafostanice prekid vodosnabdevanja u gradu\nU toku nevremena koje je pogodilo naš grad došlo je do iskakanja iz sistema trafostanice Elektrodistribucije Zrenjanin koja doprema električnu energiju za rad bunarskih pumpi na izvorištu odakle se grad snabdeva vodom. Zbog prekida dotoka električne energije trenutno je prekid vodosnabdevanja u gradu.\nTrafostanica Elektrodistribucije Zrenjanin preko koje se vrši dopremanje električne energije za rad bunarskih pumpi na izvorištu, odakle se grad snabdeva vodom, je iskočila iz sistema tokom nevremena koji je pogodio naš grad.\nZbog prekida dotoka električne energije pumpe su prestale sa radom što je uslovilo prekid vodosnabdevanja u gradu.\nOnog momenta kada radnici Elektrodistribucije osposobe pomenutu trafostanicu i obezbede dotok električne energije neophodne za rad bunarskih pumpi, stvoriće se neophodni uslovi za snabdevanje grada vodom, a tridesetak minuta od otpočinjanja ponovnog rada bunarskih pumpi može se očekivati i početak stabilizacije pritiska vode u mreži na teritoriji celog grada.\nTagovi Vesti Zrenjaninvodosnabdevanjevodovod\nLetnja poslastica po preporuci blogerke Kristine Gašpar\nNevreme potopilo grad – problemi u svim naseljima (VIDEO)\nNevreme potopilo grad - problemi u svim naseljima (VIDEO)


Nasilje – problem čitavog društva - Zelena stranka\nNasilje – problem čitavog društva\nPočetna VestiNasilje – problem čitavog društva\nPovodom Međunarodnog dana borbe protiv nasilja prema ženama i devojčicama, a u okviru kampanje „16 dana aktivizma“, u ponedeljak, 26. novembra 2018. godine, Forum žena Zelene stranke Novi Sad organizovao je panel diskusiju „Nasilje prema ženama i devojčicama u Srbiji“.\nUčesnice panel diskusije bile su Dobrila Marković i Marina Simeunović, pravnice i aktivistkinje, kao i trenerice na programu „Postupanje profesionalaca/ki u radu sa ženama iz marginalizovanih grupa i ženama žrtvama specifičnih oblika nasilja“, kao i Vesna Cvjetanović i Milica Barjaktarović, članice Foruma žena Zelene stranke.\nNa veoma uspešnoj i nadahnutoj diskusiji, učesnice su predstavile novi Zakon o sprečavanju nasilja u porodici, novine koje je pomenuti zakon doneo, njegove efekte i rezultate u borbi protiv nasilja. Takođe, predstavile su nam specifičnosti u radu sa ženama iz marginalizovanih grupa. Na kraju smo se osvrnuli na brojke koje su najbolji prikaz trenutnog stanja u Srbiji kada je reč o nasilju prema ženama i devojčicama, kao i o ulozi društva i građana/ki u sprečavanju istog.\nOvo je samo jedna u nizu aktivnosti Foruma žena Zelene stranke u okviru međunarodne kampanje „16 dana aktivizma“ tokom koje želimo da skrenemo pažnju na veliki problem nasilja, pokušavamo da podignemo svest građana o stepenu nasilja sa kojim se naše društvo suočava, kao i da doprinesemo njegovom sprečavanju.\n„Crna statistika od 30 ubijenih žena u Srbiji u porodičnom i partnerskom nasilju, od početka godine do sada, mora ozbiljno da zabrine sve nas. Nasilje nije privatna stvar pojedinaca, nasilje je problem čitavog društva.“ – istakla je Dušica Stefanović, predsednica Foruma žena Zelene stranke.\nTeme: Zelena strankaForum ženaNasiljeNasilje nad ženama\nSprema se, do sada neviđena, seča stabala na području Košutnjaka.[...]\nU okviru svoje kampanje zeleni ponedeljak, Zelena stranka je pokrenula[...]\nU nastavku teksta pročitajte intervju predsednika Zelene stranke, mr Čabradi Gorana,[...]


Javnost rada organa državne uprave nije na zadovoljavajućem nivou, ni u praksi, ni u normativnim rešenjima, pokazalo je istraživanje koje je krajem februara predstavila Transparentnost Srbija. Istraživanje „Javnost rada organa centralne i lokalne vlasti u Srbiji“ koje je obavljeno u 2018. godini pokazalo je da su rokovi za donošenje akata koji bi uticali na javnost rada istekli.\nOd državnih organa Narodna skupština nije poboljšala javnost svog rada, pa predloženi amandmani i mišljenja Vlade na njih nisu dostupni. Sajt Vlade je vizuelno poboljšan, ali je propuštena prilika da sajt bude informativniji.\n„Tok sednica Vlade i dalje se smatra ’službenom tajnom stroge poverljivosti’, iako se u susednoj Bugarskoj i Hrvatskoj u sličnim situacijama objavljuju steno-beleške ili audio zapisi“, navodi se u rezultatima istraživanja.\nProgramski direktor nevladine organizacije Transparentnost Srbija Nemanja Nenadić ukazao je na problem imenovanja državnih službenika, jer Vlada objavljuje samo ko je imenovan, ali bez obrazloženja.\n„Nema obrazloženja odluke da li lice koje je postavljeno ima kvalifikacije za tu funkciju“, rekao je Nenadić i dodao da samo objavljivanje odluke nema dovoljan nivo transparentnosti.\nOn je kazao da je za 16 novih zakona u 2018. godini samo za Zakon o centralnom registru stanovništva održana valjana javna rasprava, a za 10 je samo objavljen poziv za nju, ali bez daljih koraka. Na konferenciji za novinare rečeno je i da pojedini aneksi ugovora javno-privatnog partnerstva aerodroma „Nikola Tesla“ u Beogradu iako su bili naznačeni kao javni, nisu objavljeni.\nElektroprivreda Srbije prema mišljenju Transparentnosti je najveći naručilac javnih nabavki, ali na 208 strana za 2018. godinu pored svih stavki piše da su to tajni podaci.\nNa lokalnom nivou pretraga na sajtovima gradova u 90 odsto slučajeva ne funkcioniše, pa informacije o javnim pozivima i konkursima potrebno je pažljivo tražiti.\nGrad Vranje jedini na svom sajtu daje potpuno i redovno izveštavanje o realizaciji budžeta za 2018. godinu, dok je na sajtu Grada Zaječara najteže je doći do podataka, a informacije o budžetu se ne objavljuju na jednom mestu.\nViše iz ove kategorije « U lokalnim samoupravama: Na funkcijama samo sedam odsto žena\tAnaliza zdravstvenog stanja Bečejaca: Od čega umiremo? »


Promocija slovenačkih mesnih specijaliteta na pijaci „Kalenić“ | INFO 24\nPromocija slovenačkih mesnih specijaliteta na pijaci „Kalenić“\nU subotu, 12. juna, sa početkom u 09 časova na pijaci „Kalenić“, biće održana promocija slovenačkih mesnih specijaliteta u okviru Ok festivala -festivala evropskog kvaliteta.\nPosetioci pijace „Kalenić“ će pored nabavke svežih i visokokvalitetnih proizvoda biti u prilici da zbog velikog interesovanja, ponovo degustiraju mesne proizvode iz Slovenije koji nose oznaku Zaštićeno geografsko poreklo, poput kraškog pršuta, kranjske kobasice i drugih.\nEkonomsko ineresno udruženje mesne industrije Slovenije odlučilo je da promociju slovenačkih nacionalnih specijaliteta organizuje upravo na jednoj od beogradskih pijaca, jer su pijace svojevrsni brend, ali i značajna karika i u plasmanu autentičnih proizvoda.\nJKP „Gradske pijace“ neguje visok stepen odgovornosti i prema kupcima i prema prodavcima i podseća posetioce beogradskih pijaca da ostanu odgovorni, da održavaju preporučenu fizičku distancu, kao i da nose zaštitne maske.\nBesplatne degustacije, ukusne nagrade i muzički program očekuju Vas na Kalenić pijaci u subotu 12. juna sa početkom u 09 časova !\nJKP „Gradske pijace“ tradicija i kvalitet!\nMihajlovićeva sa zaposlenima u Ministarstvu u akciji dobrovoljnog davanja krvi\nDruštvenim dijalogom do unapređenja sistema socijalne zaštite


Trijumfom ekipe kafe “Trik” završen novogodišnji turnir u malom fudbalu\nDatum kreiranja 14 januar 2018\nU hali OŠ "Žarko Zrenjanin" završen je novogodišnji turnir u malom fudbalu pod nazivom Apatin 2017/18. U velikom finalu u seniorskoj konkurenciji na kraju je trijumfovala apatinska ekipa Kafe “Trik“ posle izvođenja penala.\nBila je to repriza prošlogodišnjeg finala u kojem je ekipa JV “058“ Prigrevica imala većim delom meča prednost 2:0 i priliku da odbrani titulu osvojenu prošle godine, ali se to na kraju nije desilo. Strpljivom igrom fudbaleri Kafe „Trik“ uspeli su da naprave rezultatski preokret i povedu 3:2, da bi 15 sekundi pre kraja meča Prigrevčani izjednačili na 3:3 i izborili penale. Junaci penal završnice bili su golman pobedničke ekipe Ivica Molnar i najbolji igrač Srđan Grabež koji je postigao odlučujući pogodak i tako doneo veliko slavlje svojoj ekipi za konačnih 6:5.\nZa najboljeg strelca turnira proglašen je Dragan Hoscieslavski (Kafe“Trik“), titulu najboljeg igrača poneo je njegov saigrač Srđan Grabež, a za najboljeg golmana proglašen je Nikola Ićitović (JV“058“) koji je napravio veliki sporski gest i svoje priznanje uručio Ivici Molnaru golmanu pobedničke ekipe i za to dobio gromoglasan aplauz publike i aktera finalnog meča.\nTreće mesto u seniorskoj konkurenciji osvojila je ekipa Car Wash-Česma invest koja je lako savladala Kombi prevoz „Ožegović“ 5:2. U konkurenciji kadeta pobednik je ekipa „Padrinos haus“, kod pionira šampioni su postali dečaci „Česma investa“, pobednički pehar za uzrast mlađih pionira pripao je ekipi „Tango“, dok je u konkurenciji veterana prvo mesto, zlatne medalje i pobednički pehar osvojio sastav APA “Proing“ koji je u finalu 2:0 savladao ekipu Nezavisni sindikat APA. Bronzana odličja dobili su članovi ekipe Picerija “Zamak“.\nUoči seniorskog finala odigrana je revijalna utakmica memorijal Dr “Mladen Basta“ u čast jednom od najvećih zaljubljenika u mali fudbal kojeg je opština Apatin imala, velikog humaniste, uvaženog doktora medicine i sportskog radnika. Pobednicima novogodišnjeg turnira ekipi Kafe „Trik“ pored plaketa, pehara pripala je i novčana nagrada u iznosu od 100.000 dinara, drugoplasiranoj JV “058“ iz Prigrevice 50.000 dinara, a bronzanim iz „Car Wash“- Česma invest 30.000 dinara. Na ovogodišnjem turniru učestvovalo je ukupno 22 ekipe, a organizator je bio Sportski savez Apatin.\nYou are here: PočetnaVESTITrijumfom ekipe kafe “Trik” završen novogodišnji turnir u malom fudbalu


28.06.2018 u 15:22\nTridesetosmogodišnja Srpkinja prva je na svetu koja je rodila bebu zahvaljujući tome što joj je sestra jednojajčana bliznakinja darovala svoju matericu. Dečak težak 2.970 grama došao je na svet u Univerzitetskoj bolnici u italijanskom gradu Bolonji. Porođaj je urađen carskim rezom, a mama i beba se dobro osećaju. Budući da je intervencija obavljena u spinalnoj anesteziji, žena je sve vreme dok je porođaj trajao bila svesna. U timu lekara, između ostalih, našli su se i naši stručnjaci dr Milan Milenković, iz švedskog tima za transplantaciju materice, i profesor dr Miroslav Đorđević, sa Univerzitetske dečje klinike u Tiršovoj. Porodilja potiče iz jednog malog mesta u Srbiji, a ostala je u drugom stanju zahvaljujući postupku vantelesne oplodnje...\n24.12.2017 u 18:41\nPorodila se ne znajući da je trudna\nČačak – Trudnica (39) iz čačanskog naselja Kulinovačko polje porodila se u subotu u Gradskoj bolnici pod neobičnim okolnostima, a lekari su nam saopštili da su i beba i majka dobro. – Novorođeni Čačanin je dečak, težak 2,5 kilograma i iako smo svi bili iznenađeni, počev od roditelja, završilo se srećno – kaže za „Politiku” dr Biljana Kočović, načelnik Odeljenja urgentne medicine u Gradskoj bolnici u Čačku. Ova lekarka je, inače, specijalista urgentolog, ali se, sticajem okolnosti, našla u ulozi akušera. – Oko 18 sati primili smo na odeljenje ženu koju je suprug doveo iz obližnjeg naselja, a žalila se na jake bolove u stomaku. Čim sam počela pregled ustanovila sam da je reč o porođaju koji nije prevremen i obavili smo ga tu, na našem odeljenju – priča dr Kočović. Zašto trudnica nije\nPorodio suprugu u hodniku porodilišta\nProkuplje – Kuršumličanin Zvezdan Ristić (46) najnoviju prinovu i rođenje petog deteta, pamtiće tvrdi do kraja života, više od prethodnih srećnih trenutaka. On tvrdi da je spasao život svoje tek rođene devojčice, tako što je u poslednjem trenutku rukama izvukao i zadržao da ne padne na pod, jer šaljivo ističe da mala Kalina teška 2, 6 i visoka 54 cm „ nije imala strpljenja” da stignu do porodilišta.\n28.04.2017 u 21:00\nŠto južnije, porođaj sve manje bezbolan\nInstrukcija Ministarstva zdravlja da se epiduralna anestezija više ne sme naplaćivati porodiljama ni u jednoj državnoj bolnici poštuje se već skoro godinu i po dana. Ovakvu preporuku doneli su krajem novembra 2015. godine članovi Republičke stručne komisije za ginekologiju zbog „šarenila” cena ove vanstandardne zdravstvene usluge: u Subotici se naplaćivalo 18.000 dinara, u Novom Sadu 15.000, u beogradskom GAK-u „Narodni front” 12.000 dinara.\n01.03.2016 u 00:01\nJuče u pet do pet ujutru u porodilištu „Narodni front”, Tanja Gajić- Janković iz Mladenovca, upoznala je svog sinčića. Dečaku koji je izabrao da se rodi baš na ovaj „bonus” februarski dan, nadenula je ime Veljko. – Termin za porođaj mi je bio 1. mart, ali bebac je toliko žurio da izađe da nisam stigla ni da se pripremim za bolnicu. Insistirao je da rođendan slavi svake prestupne godine – kroz smeh priča mama Tanja. Mališan će ipak rođendanske svećice gasiti i u prostim godinama, 28. februara ili 1. marta, ali kako mama obećava, najbolje fešte porodica će organizovati svake četvrte godine. Veljko je samo jedna od ukupno 15 beba koje su rođene juče do 14 časova u Beogradu. U GAK „Narodni front” do tog vremena na svet su došla tri deteta, u KBC „Zvezdara” prinovu su dobile dve mame,


Izvor: Luftika.rs, 07.Jul.2020, 12:07\nZdravstveni sistem Srbije je pred pucanjem, a bolnicama fali svega – od kiseonika do peškira i vitamina C. U takvom alarmantnom trenutku Vlada Srbije donosi odluku da se iz budžetskih rezervi izdvoji milijarda dinara za obnovu Hrama Svetog Save na Vračaru.\nNe samo da će SPC dobiti 10 puta više sredstava od grada koji >> Pročitaj celu vest na sajtu Luftika.rs << je pod najvećim udarom korona virusa, već se postavlja pitanje zašto je Vlada Srbije u ovo trenutku uopšte odllučila da dotira novac za izgradnju hrama, kada je očigledno da to nije prioritet.\n– Više puta sam govorio da ne treba graditi toliko crkava, jer imamo bolnice u kojima nema peškira, papira, gde je sve zapušteno… Teško je gledati sve to, jer i to je odraz naše Crkve – rekao je vladika Grigorije, a preneo Danas.\nPogledaj vesti o: Sveti Sava, Coronavirus\nVlada Srbije odlučila je da iz tekuće budžetske rezerve rasporedi 91 milion dinara Ministarstvu finansija, a na ime transfera Novom Pazaru, objavljeno je u Službenom glasniku, prenosi Radiostoplus.com. Sredstva Novom Pazaru namenjena su za “izvršavanje obaveza iz razloga koje nije bilo moguće...


Računi za struju bez greške\nBEOGRAD - Pažljivom i temeljnom proverom obračuna utrošene struje utvrđeno je da ni u jednoj elektrodistribuciji Elektroprivrede Srbije nije bilo sistemskih grešaka. To znači da nije veliki broj građana, više stotina ili hiljada, oštećen prilikom obračuna - kažu u Elektroprivredi Srbije povodom saopštenja Ministarstva rudarstva i energetike.\nMinistarstvo je u svom prekjučerašnjem saopštenju zatražilo od EPS-a da hitno i sistematski preispita svoj metod obračuna i naplate utrošene energije, zbog "brojnih i učestalih primedbi građana na očitavanje električnih brojila i nekorektnu naplatu utrošene struje".\nU EPS-u dodaju da je moguće da u pojedinačnom očitavanju i obračunu do greške ipak dođe. "Kao i prilikom svakog mesečnog obračuna, postoji mogućnost da bude grešaka, ali to je očekivana pojava. U svakom slučaju, kada dođe do greške, mi je ispravljamo, ili to uradimo kada nam se građani obrate", objašnjavaju u EPS-u. Iako EPS negira sistemske greške, Ministarstvo tvrdi drugačije.\nEPS moli svakog potrošača, ukoliko smatra da mu utrošena struja nije dobro obračunata, da se obrati lokalnoj distribuciji. "Ako se utvrdi greška, ona će biti ispravljena, a krivci kažnjeni", tvrde u EPS-u.\nPrema saopštenju Ministarstva, "neka distributivna preduzeća, zbog propusta u očitavanju, kod pojedinih potrošača svu potrošnju u dva ili tri meseca obračunavala su kao da se odvijala u samo mesec dana". Prema navodima Ministarstva, obračun pokazuje da nije bilo nikakve potrošnje određenih meseci, dok je u stvarnosti potrošnja postojala, a da tih meseci naprosto nije bila očitavana.\nU saopštenju Ministarstva dalje se navodi da su greške u obračunu koje su oštetile građane, ustanovljene. Ministarstvo je na osnovu prijava građana iz Beograda i Vojvodine "ustanovilo da postoje nepravilnosti u načinu obračuna struje, zbog kojih su pojedini građani materijalno oštećeni". U EPS-u tvrde da, prema njihovim podacima, "niko od potrošača u toku poslednja dva dana, sa područja Beograda i Vojvodine nije došao da reklamira svoj račun. Nejasno je kako EPS nije evidentirao greške koje je ustanovilo Ministarstvo.